
“ILOCAL 


Musico Rufo Odor (81) a fayece 


ORANJESTAD - Un di e gran musiconan di 
Aruba, esta Rufo Odor, a fayece ayera . E tabata 
den hospital. Pa algun tempo sr. Odor tabata malo. 

Rufo Abelino Saturnino San Blas Odor a nace 29 
di november 1935. Un di e musiconan y artistan- 
an grandi na Aruba; meneer di scol y e tabata duna 


les tambe di musica. E1 a forma parti di e comis- 
ion insitui na 1976 pa traha nos Himno Nacional. 
Sr. Odor tambe a skirbi e musica di e Saba Song. 
Sinembargo su fama a bin ora el a dicidi di crea 
musica pa locual awe nos ta conoce como brass 
band den Carnaval. E1 a lanta y dirigi hopi grupo 
di brass band durante Carnaval. 



InselAir parcial bou control di gobierno 



ORANJESTAD - E com- 
pania di avion InselAir cu 
ta den problema financie- 
ro, a ricibi placa for di go- 
bierno di Corsou. A1 cam- 
bio gobierno lo eherce 
parcialmente control riba 
e maneho di e aerolinea. 

Diasabra Amigoe a trece cu 
e compania ainda no a yega 
un acuerdo cu gobierno riba 
e parti di control. Pero otro 
fuentenan si a publica cu e 
partidonan a yega un acuerdo 
y ya e compania a ricibi placa 
for di gobierno pa asina con- 
tinua cu su operacion di vue- 
lonan. 


Locual ta crucial pa e ruta 
Aruba - Corsou - St. Maarten 
como cu awor no tin un otro 
opcion. Esaki pa basta tempo 
ta causa prijsnan halto riba 
e ruta, di casi 500 florin pa 
ticket. Banda di esaki e ser- 
vicio di e aerolinea ta abou, 
unda gobierno di Aruba ya a 
indica den entrevistanan cu 
Bon Dia Aruba, cu pa falta di 
competencia nan no por haci 
mucho pa resolve e situacion 
aki. 

E compania tin problema fi- 
nanciero grandi desde cu nan 
no por a haya nan placa for 
di Venezuela pa falta di divisa 


den e pais Latino Americano 
aki. Ya caba e compania na 
Corsou a haya in inyeccion 
fmanciero for di gobierno. 
Sinembargo esaki ainda no 
tabata resulta suficiente y 
e compania a pidi ayudo 
atrobe. E biaha aki gobierno 
a institui un comision cu ex- 
pertonan bou ex premier di 
Corsou Etienne Ys cu a bin 
cu un plan. 

E suma envolvi ta mas o me- 
nos 35 miyon florin cu ta 
encera un inyeccion financie- 
ro di 15 miyon florin. E otro 
parti ta unda e compania a pidi 
gobierno pa un areglo di pago 


impuesto y prima, mas tanto 
pospone esaki te ora nan tin e 
cash flow na ordo. Na Aruba 
un grupo di compania a bay 
corte recientemente pa brin- 
ga Insel como cu e compania 
tabata keda sin paga pensioen 
tambe. Pero hues a nenga nan 
peticion c den interes general’ 
pa asina evita cu e compania 
ta bay bancarota, lagando un 
gran cantidad di hende sin 
trabou na Aruba y Corsou, y 
e islanan sin conexion aereo. 

Control den compania 

Awor cu e compania a yega 
un areglo cu gobierno di 
Corsou, el a perde parcial- 


mente su independencia. 
Den sentido cu dos miembro 
di gobierno ta drenta e hunta 
di comisario y asina tambe 
por vota pa e presidente nobo 
di e hunta. 

E hunta nobo e ora lo nom- 
bra e directornan nobo cu lo 
mester drecha e situacion fi- 
nanciero di e compania. Un 
punto cardinal ta cu Insel lo 
busca un partner strategico 
den e siguiente 6 luna pa asi- 
na sigui fortalece e compania 
su futuro. Banda di esaki In- 
sel su directiva nobo mester 
traha riba un plan di stabili- 
sacion. 

E siman aki Parlamentonan di Reino ta reuni cu otro 

‘Geschillenregeling’ y nombramento di Gobernador riba agenda 



ORANJESTAD - E siman 
aki Parlamento di Aruba 
lo reuni cu Parlamenton- 
an di Corsou, St. Maarten 
y Hulanda den cuadro di 
IPKO (Interparlementair 
Koninkrijksoverleg) cu e 
biaha aki lo tuma luga na 
Corsou. Puntonan intere- 
sante riba agenda ta e ‘ge- 
schillenregeling’ y nom- 
bramento di Gobernador 
di Aruba. 

E ‘geschillenregeling’ ta e 
areglo ora di disputa entre 
paisnan den Reino. Presi- 
dente di Parlamento di Aru- 
ba, Mervin Wyatt-Ras (AVP) 
ta splica cu: “Esaki ta di im- 
portancia cu ora tin dife- 
rencia di opinion den Reino 
un entidad independiente 
y neutral lo por intermedia 
pa asina sali for di e disputa. 
Aruba y e otro islanan con- 
huntamente a trata ariba un 
concepto di ley, sinembargo 
Hulanda tambe tin un con- 
cepto y ta keda nos paisnan 
cu ora dicho ley wordo trata 
den parlamento Hulandes, 
nos paisnan lo por bin cu 
cambionan pa medio di entre 
otro amienda(nan).” 

Nombramento goberna- 
dor 

Fraccion di MEP ta indica 
cu lo manda tres parlamen- 
tario pa Corsou pa discuti 
riba entro otro riba e areglo 
menciona ariba cu ‘riba insis- 
tencia di AVP’ ta riba agenda. 
Un otro tema ‘controversial 
entre gobiernonan di Aruba 


y Hulanda’, segun e partido 
di opcion aki, ta e nombra- 
mento di e Gobernador di 
Aruba. E partido ta bisa cu 
nan posicion riba esaki ta 
‘firme’: “Locual cu Hulanda 
a haci no tabata bon. Sinem- 
bargo tur locual cu a pasa ta 
culpa y responsabilidad di 
gabinete Mike Eman.” Y nan 
ta bisa cu: “Ta tempo awor pa 
nos pone e confrontacion aki 
un banda y sigui pa dilanti. 
Nos pais tin retonan grandi 
pa enfrenta, nos pueblo no 
kier mira mas confrontacion 
ni division.” 

Durante su discurso siman 
pasa dilanti parlamento, e 
gobernador nobo Alfonso 


Boekhoudt mes a indica cu 
e ta spera cu e capitulo di 
su nombramento ta cera. 
Sinembargo despues riba e 
fiesta anual den cuadro di 
Aña Nobo, por mira cu niun 
miembro di gabinete Eman II 
a presenta, locual ta algo in- 
usual y a conduci na comen- 
tarionan ‘cu ta falta di respet’ 
di banda di gobierno. 

‘Test case historico’ 

Diabierna despues di atende 
cu reunionnan parlamentario 
na Corsou, Andin Bikker di 
partido den oposicion PDR 
lo ta bayendo Hulanda pa un 
‘test case’ historico, asina e 
ta menciona. Esaki tabata un 
peticion pa respectivamente 


Aruba, Corsou y St. Maarten 
por tin derecho di voto pa e 
eleccion venidero 17 di maart 
na Tweede Kamer. 

“Nos ta bogando pa esaki 
simplemente pasobra nos 
a wak cu nos ta wordo hopi 
afecta door di decisionnan 
unilateral di e Gobierno di 
Reino. No tin un ‘geschillen- 
regeling’. Desde 1993 ora cu 
partido MEP a baha gobierno 
anto a purba haci un intento 
pa goberna cu AVP, a firma 
un protocol a base di cual a 
yega na un acuerdo pa me- 
hora e base di gobernacion”, 
sr. Bikker ta splica. 

Den e protocol di 1993 caba 
tabata tin un articulo den 
concepto na con ta bay cam- 


bia Statuut pa bin cu 
‘geschillenregeling’. Segun 
sr. Bikker esey ta un otro 
punto cu nos por constata 
cu diferente gobierno no ob- 
stante tabata tin cada bes 4 pa 
8 aña di poder gubernamen- 
tal, nan djis no por a logra 
yega na e areglo aki. “Esey 
ta pone cu cada bes tin dife- 
rencia di opinion cu Reino 
Hulandes. Cu mester baha 
cabes unda nan ta keda im- 
pone riba bo ora bo no logra 
convence nan. Mi ta kere 
p’esey e test case akinan ta 
sumamente importante pa 
pone presion. Pasobra nos 
den Parlamento tin awor aki- 
nan 7 pa 8 aña bogando pa un 
‘geschillenregeling’ anto nos 
no ta hay’e. E ora nos a pensa 
cu haciendo e test case aki lo 
pone mas presion pa por en 
todo caso hala atencion sea 
via di otro poder independi- 
ente hudicial.” 

“Mi ta kere cu unabes nos 
haya derecho di voto pa eligi 
miembronan di Tweede Ka- 
mer - cu mi a calcula cu nos 
tin e ora 3 asiento - bo lo tin 
bos cual ta hopi importante 
pa e unidad den Reino Hu- 
landes”, asina sr. Bikker ta 
kere. 

Otro topiconan 

Riba e agenda di IPKO 2017 e 
siman aki tin otro topiconan 
tambe manera salud, huben- 
tud, enseñansa, castigonan 
minimo, transporte entre e 
islanan y tambe e situacion 
na Venezuela. 


Pa 2017 APA ta spera mas di 700 mil turista crucero 


ORANJESTAD - Aruba 
Ports Authority (APA) ta 
informa cu nan ta con- 
tento cu e resultadonan 
di 2016 y ta pronostica cu 
2017 lo yega un record di 
bishitante di mas di 700 
mil turista crucero. 

E cifra menciona por ta un 
tiki menos, segun APA, si 
bin cancelacion na ultimo ora 
pero otro banda e por hasta 
surpasa e pronostico men- 
ciona. E cifranan ta basa riba 
reservacionnan cu e lineanan 
crucero a haci caba caba via 
agencianan. 

Humphrey Tromp, Director 
Financiero di APA, ta duna 
di conoce cu aña 2016 a cera 
como un bon aña si haci un 
comparacion cu cifranan di 
algun aña atras. E cifra cu a 


cera cu ne den 2016 tabata 
di 656.043 pasahero crucero, 
surpasando loke a premira 
pa 2016 cual tabata rond di 
640 mil pasahero cu a spera 
despues cu Pullmantur a can- 
cela pa lunanan di zomer. Pa 
locual ta e cantidad di pasa- 
hero den comparacion cu aña 
pasa ta significa un aumento 
di 8.1%. 

No solamente e cantidad di 
pasaheronan di barco a con- 
oce un aumento, pero tambe 
e cantidad di barconan cu a 
yega haf di Aruba a aumenta, 
sr. Tromp ta splica. 

Na 2015 a ricibi 296 barco 
crucero, y na fmal di 2016 
por bisa cu a ricibi 307 bar- 
co crucero. Sinembargo e ta 
bisa na mesun momento cu 
e cantidad di barconan no ta 
bisa mucho, ya cu e barconan 


crucero cada bes ta bira mas 
grandi. Por ehempel den pas- 
ado tabatin mas barco pero e 
tamañonan tabata mas chiki- 
to. Awendia e barconan ta bi- 
rando mas grandi, treciendo 
na mesun momento mas reto 
pa APA. 

P’esey a pone riba e presu- 
puesto nobo di e compania, 
pa haci trabounan di man- 
tencion riba e canal cu ta uza 
pa e barconan drenta nos 
haf. Fuera di e trabounan di 
limpiesa di e canal lo coba 
tambe na algun parti di e ca- 
nal pa haci e area mas profun- 
do pa por ricibi barconan di 
crucero di tamaño mas grandi 
compara cu algun aña atras. 

E ta nifica tambe cu e infra- 
structura di haf di Oranjestad 
lo ta prepara pa ricibi barco 


mas grandi cu ta ricibiendo 
na e momento aki. 

Tambe e ta splica cu aworaki 
ta sintando na mesa cu ATA 
pa papia riba loke ta e servi- 
cionan cu kier brinda mas 
na e pasaheronan crucero na 
momento cu nan yega Aru- 
ba cu mester ta uno optimal. 
“APA ta percura pa e infra- 
structura, pero tin mas cos cu 
mester ofrece na e turista na 
momento cu e pisa suela di 
Aruba. 

Esaki ta algo masha impor- 
tante. Pues ta papia con tax- 
istanan, operadornan di tour, 
restaurantnan, etc., ta anda cu 
e bishitantenan. 

Tambe e sorto di tour y cali- 
dad di tournan cu ta disponi- 
bel. Ta hopi aspecto mester 
tene cuenta cu ne. Mester 
pensa riba e cantidad maximo 


di turista cu nos por permiti 
pa asina duna un servicio op- 
timal.” 

Cambio di infrastructura 

Den cuadro di e ariba men- 
ciona, APA a tuma e decision 
cu no por trece cambio gran- 
di den e infrastructura actual. 
Solamente ta haci e cambi- 
onan pa por ricibi barconan 
mas grandi. Por ehempel, el a 
bisa, si antes por a pone 3 pa 
4 barco di 3 mil pasahero, si 
awo pone 2 barco di 5 mil ya 
caba tin 10 mil pasahero. 

Y si pone tres barco di 4 mil, 
e ta bira 12 mil pasahero, cual 
lo trece un congestion pisa. 
Ta riba aspectonan aki mes- 
ter bin deliberacion entre tur 
partidonan den e sector pa 
yega na un consenso riba loke 
1 o por permiti maximalmente 
riba un solo dia. 

Ex minister ta desmenti cu turismo crucero ta bay atras 



ORANJESTAD - Algun 
siman atras Bon Dia Aru- 
ba a bishita comercian- 
tenan di kiosco na Waf. 
Varios di e comercian- 
tenan a comenta cu e can- 
tidad di barconan crucero 
cu ta bini e isla a baha 
compara cu añanan ante- 
rior. “Nunca Otmar a bini 
akinan anto tira un bista. Nos 
ta biba e cos aki pues nos sa 
di e dolor,” un comerciante 
ta comenta. Sinembargo ex 
minister Otmar Oduber ta 
desmenti esaki. 

Un di e preocupacionnan di 
e kiosconan segun algun co- 
merciante a vocifera na Bon 
Dia Aruba, ta cu tin menos 
barco cu ta bin Aruba pasobra 
e tarifa pa mara barco na Waf 
a subi drasticamente. Bon 
Dia Aruba a puntra sr. Odu- 
ber su comentario: “Esaki no 
ta klop. E cifranan di barco 
a crece substancialmente. E 
tarifanan di barco a subi for 
di januari 2016 despues di a 


negosha pa casi tres aña cu e 
barconan. En berdad el a subi 
si mi no ta hera for di 3$ pa 
8$ cual ta un subida signifi- 
cativo.” 

E ta continua cu: “A pesar di 
ahustacion di e prijsnan cu a 
tuma luga, na 2016 e canti- 
dad di barco a baha y esey ta 
mundialmente - pero e bar- 
conan ta birando mas grandi 
cu mas pasahero riba nan. Pa 
Aruba ta mas importante cu 
nos tin mas pasahero cu por 
cumpra cu nos tin barco cu 
ta paga nos Wafnan. Na fmal 
ora bo conta e som, e ta ben- 
eficioso pa nos Ports Author- 
ity pero tambe pa comunidad 
di Aruba.” 

Turista no ta cumpra 

E comerciantenan di e ki- 
osconan na Waf ta bisa Bon 
Dia Aruba cu e turistanan di 
barco crucero cu ta bini Aru- 
ba ultimamente simplemente 
no ta cumpra. Esaki segun e 
comerciantenan ta pa motibo 
cu mayoria di e barconan ta 



Europeo anto nan no ta cum- 
pra mescos cu turista Latino 
Americano of Mericano mes. 
Pero segun sr. Oduber, den e 
rapportnan di BREYA (Busi- 
ness Research & Economic 
Advisors) cu ta wordo haci 
door di asociacion di bar- 
conan crucero, Aruba ta keda 
un di esunnan di mas halto 
caminda cu turista ta gasta. 
Hasta e crew di crucero ta 
gasta hopi na Aruba a base 


di diferente cambionan cu a 
tuma luga. 

Barco crucero lo ‘kibra 
record’ 

Sr. Oduber ta splica cu nos 
barconan crucero ta bay kibra 
e record di tur aña alcansando 
casi 3 pa 4 miyon di bishitan- 
te cu lo ta yegando den e aña 
aki. “2016 ya caba a conoce 
un crecemento signicativo 
compara cu e añanan ante- 
rior. Anto 2017 ta premira 


di hasta kibra record di 2013 
cual tabata un aña cu tabata 
unico.” 

E entrevista cu sr. Oduber a 
tuma luga siman pasa. Ayera 
e autoridad di waf APA a 
manda su pronostico pa 2017 
unda tambe nan ta papia di 
un crecemento cu lo bira un 
‘record’. E articulo aki por 
lesa riba pagina 3 di e edicion 
aki. 



Turista deteni sospecha di fraude cu credit card 


ORANJESTAD - Diado- 
mingo den oranan di mainta, 
na momento cu un famia 
turista kier a bandona Aruba, 
nan a wordo sorpresa pa re- 
cherche na nan hotel na Palm 
Beach. E team di recherche di 
Strandpolitie a detene e dos 
ruman homber. 


Esaki ta relaciona cu un in- 
vestigacion andando riba 
fraude di credit card. E sos- 
pechosonan aki a haci varios 
compra na Aruba cu credit 
card cu a wordo raporta di ta 
horta. 


E famia Mericano aki a yega 
Aruba dia 1 di januari pa 
pasa un siman di vacacion na 
Aruba y a keda na un hotel na 
Palm Beach. Na momento cu 
nan a cuminsa uza un of mas 
credit card horta, esaki a keda 
raporta na autoridad local. 
Mesora e team di recherche 


na Strandpolitie a cuminsa cu 
un investigacion cu a termina 
diadomingo mainta na e ho- 
tel unda e dos sospechoso y 
demas famia tabata keda. Un 
rato prome cu nan mester a 
check out pa regresa Merca, 
recherche a drenta den e ho- 
tel y a detene e dos ruman 


homber como e sospechoso- 
nan principal. 

No ta conoci si e otro tres 
miembro di famia lo a keda 
Aruba y si nan lo por a ban- 
dona Aruba e mesun dia. E 
caso ainda ta bou investiga- 
cion. 

E ditorial 

Un gobierno cu ta haci e cosnan ‘normaV 

Esey ta dimas pa pidi? 


Sigur den e ultimo dos periodo di gobernacion, 
nos por a experimenta loke ta promove nos isla 
na nivel mundial y cu 'bombas y platillos’. Nos 
a mira nos isla representa den foro internacio- 
nal, na Nacionnan Uni y den conferencia mun- 
dial tocante desaroyo di teritorio chikito manera 
nos: e concepto di e 'Small Islands Developing 
States’. Tur cos bao di e bandera di desaroyo 
sostenibel. 

Hasta por anuncia cu Aruba a haya reciente- 
mente un premio di e revista digital Caribbean 
Journal, cu a reconoce Aruba como e isla mas 
moderno y Torward-thinking’ den Caribe. Es- 
aki segun e revista ta “in large part due to the 
efforts of both Prime Minister Mike Eman, 
himself the Caribbean’s most digital-sawy 
politician, and the always-creative Aruba Tour- 
ism Authority. As the tourism world gets more 
competitive, the rest of the Caribbean will have 
a lot to learn from the Dutch Caribbean island.” 

Awor, nos no ta skirbi tur esaki pa desmenti o 
bagatelisa cu Aruba ta y tin un nomber eyfo. 
Loke nos kier ilustra ta e contraste entre loke 
ta propaganda y loke nos como ciudadano cu ta 
biba aki y ta move rond, den auto y ohala tambe 
mas na pia o riba bicicleta, ta mira a base dia- 
rio. Loke nos ta sinti ora nos drenta mayoria di 
oficina gubernamental y ta spera di tin un trato 
...bueno, normal. Nada di otro mundo, pero un 
gobernacion cu ta haci cos, ‘normal’. Cu tin por 
ehemplo placa disponibel pa mantene caretera. 
Awasero a cay, sali bay drecha loke a daña. Y no 
spera elogio y gradicimento, pasobra ta bo re- 
sponsabilidad como gobierno. 

Pero no ta trata solamente di e cayanan cu tin 
asfalt caba. Nos tin un sin fin di bario cu a lanta 
mas di binti aña pasa, y ainda no tin un metro 
di asfalt den henter e vecindario. Awor cu awa 
ta yobe tur dia, miho bo tin un SUV of pickup 
bieu pa pasa den e miya di buraco yen di awa cu 
tin. Si bo tin e mala suerte di tin un auto fini, lo 
bo mester sufri e consecuencia di e mal estado 
di e camindanan aki. Aki poco dia ora tempo- 
rada di secura yega atrobe, tur e barionan aki 
por guli stof, te cu awa yobe atrobe. Kico pa nos 
lo ta 'normal’ den e asunto aki? 

Normal lo ta cu un gobierno tin un ministe- 
rio di infrastructura cu tin seccion di planifi- 
cacion cu nan ta tuma na serio, cu ta planifica 


con sistematicamente e barionan aki ta haya e 
infrastructura cu nan merece. Probablemente si 
prensa acerca nan, lo nan bisa cu si nan tin plan, 
nan ta ‘bezig’, djis warda un rato... Pero no ta 
trata di e pregunta si algun dia a yega di traha 
un diseño pa caya y acera pa tal o cual bario, e 
pregunta ta si a planifica, un tras di otro, ki dia 
nan ta den presupuesto pa parlamento aproba y 
por cuminsa haci esaki bira realidad. 

Y nos no a menciona traha acera pa casualidad. 
Aki 13 aña, mas o menos un cuarta parti di 
nos poblacion lo ta na edad riba 60 aña. Mas y 
mas nos lo mester inverti den un infrastructura 
habitacional cu ta permiti nos ciudadanonan 
move cu familiar cu ta den rolstoel. Pregunta: 
cuanto di nos, for di nos cas, por subi caya co- 
modamente, na pia o cu rolstoel? Te unda nos 
ta yega? Hasta e barionan mas bieu cu di antaño 
tin acera, hopi di nan ta den un estado pesimo 
cu bo mester ta den bon condicion fisico pa bo 
cana riba nan sin mayor percancia; no algo pa 
nos grandinan. Esaki ta algun di e cosnan c nor- 
mal’ cu como ciudadano bo ta spera di tur gobi- 
erno, sin distincion di color politico, cu nan ta 
reconoce como nan tarea y hacie, punto! 

Igualmente e topico cu ta den publicidad hopi, 
recogemento y procesamento di desperdicio di 
cas. No ta bay pa trata e tema aki di nobo, pero 
nos por bisa cu a duna prioridad na e problema 
aki, cu nos por considera algo 'normal’ cu mes- 
ter keda regla, nada mas? Pakico anto no ta haci 
tur e cosnan ‘normal’ aki y di baina tin critica 
cu e no ta sucede, cu excepcion di esunnan 
cu ta afecta directamente? Pakico no tin mas 
presion for di opinion publico mes pa obliga 
gobierno(nan) asumi nan responsabilidad pa e 
cosnan 'normal’ aki? Por ta cu nos mes gusta 
ora cu hopi entusiasmo politiconan ta bin conta 
nos con nan ta bay pone Aruba riba mapa mun- 
dial, con nan lo percura pa Aruba bira e isla na 
vanguardia den nos region, mientras cu den e 
ultimo dos periodo di gobernacion tin otro isla 
a progresa y nos no? 

Ki bal nos ta riba mapa mundial cu premio di 
hende o instancia cu aparentemente no sa kico 
a keda realisa na Aruba mes? Lo no ta miho cu 
pa e proximo campaña aki, nos pone propagan- 
da un banda, y exigi mas atencion pa e cosnan 
‘normal’ cu mester ta bon regla den un pais or- 
dena? 

Siman hopi sangriento cu casi 100 morto den prizon na Brasil 




Brazil (Lalnformacion/ 
ElClarin).- Alrededor di 4 
prizonero a wordo asesina 
na un prizon di Manaus, 
norte di Brasil, durante 
marduga di diadomingo. 
Esaki a eleva e cantidad di 
hende cu a fayece na casi 
cien morto den e siman 
mas sangriento den pri- 
zonnan di Brasil, autori- 
dadnan di estado di Ama- 
zonas a bisa. 


E enfrentamento, unda may- 
oria di e victimanan a keda 
decapita, a sucede den prizon 
publico Desembargador Rai- 
mundo Vidal Pessoa “pa mo- 
tibo desconoci”, comunicado crisis a duna como informa- 
di comite local di gestion di cion. Te na e momento aki e 


“situacion den prizon ta sta- 
biP. 

E prizon ta ubica den centro 
di ciudad di Manaus , y a ser 
cera na october pasa pa mo- 
tibo di su teribel condicion. 
Despues di algun luna el a 
habri di nobo cu urgencia 
riba dialuna siman pasa, cu 
e intencion di ubica cerca 
di 300 prizonero, cu tabata 
bin di diferente prizon di 
Manaus. 


Autoridadnan di Brasil tabata 
purba di separa prizoneronan 
cu ta pertenece na dos banda 


Vice-Presidente nobo di Venezuela posiblmente 

asocia cu Hezbollah 


VENEZUELA (InfoBae).- Presidente di 
Venezuela, Nicolas Maduro a nombra 
diarason cu a pasa Tareck E1 Aissami 
como vice-presidente nobo. E director di 
relacion internacional di Centro Simon 
Wiesenthal, Shimon Samuels a bisa cu “ 
e vice-presidente Tareck E1 Aissami ta 
vincula estrechamente cu doctrina Chii- 
ta, cu organisacion terorista Hezbollah 
y cu famia di presidente Sirio, Bashar A1 
Assad, pasobra segun rumor E1 Aissami 
tabata anfitrion di A1 Assad na Caracas, 
Venezuela. 

E Centro Simon Wiesenthal a denuncia cu 
E1 Aissami ta un intermediario entre Iran y 
Argentina pa e desaroyo di e plan, cu ta busca 
sconde e culpa como complice di banda di 


Teheran den e atentado cu a pasa na 1994, 
contra edificio di AMIA, un asociacion mu- 
tual di Israel na Buenos Aires, Argentina. Den 
e atentado aki a muri mas di 85 hende. 

“E nombramento di E1 Aissami como vice- 
presidente di Venezuela ta duna e posibilidad 
na Iran pa continua cu violencia terorista den 
henter Latino America”, comunicado di Cen- 
tro Simon Wiesenthal a bisa. 

Ariel Gelblung, ken ta representante na La- 
tino America pa e Centro, a anuncia cu E1 
Aissami ta relaciona cu narcotrafico y e grupo 
di Forsa Arma Revolucionario di Colombia, 
FARC. “E1 Aissami a hereda e odio cu e ex- 
presidente Chavez tabata sinti contra Israel y 
e pueblo hudiu, y cu awo por continua cu e 
antisemitismo di Maduro, cu ta menasa e po- 
blacion hudiu cu ta biba na Venezuela”. □ 


Mexw^^ 

Siman di furia na Mexico a laga 6 morto y 1500 hende deteni 


MEXICO (ElClarin).- Siman a cera 
ayera cu hopi protesta na diferente ciu- 
dad di Mexico pa motibo di un aumento 
di prijs di gasolin. Disturbionan y sakeo 
cu a sucede den manifestacion a laga 6 
morto, decena di persona herida y 1500 
hende cu a ser deteni. 

Mayoria di protesta a sucede na Ciudad de 
Mexico, Guadalajara y Puebla. Na tur mani- 
festacion pueblo a cana cu borchi unda tabata 
solicita e anulacion di e aumento di prijs di 
gasolin di 20%, specialmente pa e consecuen- 
cianan cu esaki tin riba inflacion. 

“E aumento di gasolin a impresiona y a pro- 


voca un gran descontento”, gobernador di 
Monterrey, Jaime Rodriguez Calderon a bisa. 
E1 a bisa cu no ta bay permiti vandalismo, 
sakeo den comercio. Ta bay persigui tur hen- 
de cu a participa den sakeo”. 

E asociacion di tienda di autoservicio y di de- 
partamento a señala cu mas di 2000 estableci- 
mento a ser ataca durante e manifestacionnan. 
Tambe a confirma cu e sakeonan mas grandi 
a sucede na Mexico, Veracruz, Michoacán, 
Districto Federal, Chiapas, Puebla, Hidalgo. 

Algun supermercado a keda totalmente bashi 
despues di e actonan di vandalismo, Eugenio 
Carrion, vocero di e entidad a bisa. □ 


rival, cu tabata involucra den 
e masacre di diadomingo 1 di 
januari, unda 56 prizonero 
a ser asesina den compleho 
Penitenciario Anisio Jobim 
na capital di Amazonas. 

Despues di e masacre ulti- 
mo aki, autoridadnan a haya 
4 hende morto tambe den 
diferente unidad den e me- 
sun prizon. 

E presonan montona den 
e camber di enfermeria y 
den capel, hunto cu pesimo 
condicion den e prizon, unda 
autoridadnan a transferi hopi 
prizonero, a bira causa di e 
enfrentamento di tur pri- 
zonero diabierna ultimo. E 
prizoneronan tabata solicita 
na gobierno pa mehora e 
condicion di nan den prizon. 
E protesta a ser disolvi sin 
laga hende herida, despues 
cu e gobierno a priminti un 
miho distribucion di pri- 
zoneronan, ora cu obranan 
por fmalisa, website G1 a 
bisa. 

Diabierna tambe a registra 
otro incidente na estado di 
Roraima, unda 33 prizonero 
a resulta morto, situacion 
cu a empeora e crisis den 


sistema di prizon na Brasil, 
cu ta deteriora pa motibo di 
hopi prizonero den un cel di 
prizon y e dominio di ban- 
danan. 

Un agente di seguridad di 
prizon a bira rehen den pri- 
zon di Manaus, cu tabata 
den un rebelion y masacre 
diadomingo ultimo, el a bisa 
diario Folha de Sao Paulo. E 
tragedia cu a pasa cune ora e 
tabata secuestra pa 17 ora pa 
prizoneronan. E Guardia, cu 
a ricibi e nomber di Joao (e 
nomber no ta real), tin 50 aña 
y te na e momento aki no por 
drumi sin sedante, pa motibo 
di e trauma cu el a pasa aden. 

E guardia a relata cu “tur 
prizonero a participa den e 
matanza aki, esun prizone- 
ro cu tabata purba sconde 
nan tabata asesina. Prome 
nan tabata mata nan cu bala 
y despues nan a descuar- 
tiza. Nan a saca e curason y 
tripa afo”, “mi a wak cu mi 
wowonan y te momento aki 
mi no por drumi, mi mester 
tuma medicina. Nunca mi 
por logra lubida e situacion 
aki, unda mi a wak un per- 
sona cu a corta e cabes di otro 
hende”. □ 


Paisnan di America Latino 
cu eleccion den 2017 

Latinoamérica (TVN2).- 2017 a cuminsa y cu e aña 
nobo a cuminsa e ciclo politico na diferente pais riba 
continente di Sur America, cu tin proceso di eleccion 
den e aña aki. 

Ecuador 

Dia 19 di februari proximo Ecuador lo eligi un presidente 
nobo despues cu Rafael Correa a sinta dos periodo consecu- 
tivo. Tambe lo eligi 137 representante di asamblea na februari 
di e aña aki. 

Honduras 

E proximo eleccion di presidente di Honduras lo ser celebra 
26 di november di 2017. 

Mexico 

E proximo 4 di juni ta bay tuma lugar e proceso di eleccion 
municipal na Mexico. Nan ta spera pa renoba autoridadnan di 
Veracruz, Ciudad di Mexico, Nayarit y Coahuila. E eleccion 
aki ta sirbi di referencia pa conoce e panorama kico por sucede 
ora cu pueblo Mexicano lo ta eligi e reemplaso di presidente 
Enrique Peña Nieto. 

Argentina 

Den aña aki Argentina ta bay celebra eleccion legislativo pa 
renoba Camara di diputado y un parti di Senado. 

Chile 

19 di november proximo ta celebra e eleccion di presidente 
na Chile, hunto cu proceso di eleccion di diputado, senador y 
conseheronan di region. 

Bolivia 

Riba 26 di november ta celebra proceso di eleccion di huris- 
diccion na Bolivia. Den e proceso aki ta eligi miembronan di 
Tribunal Constitucional Plurinacional, Tribunal Supremo di 
Husticia, Tribunal Agro-ambiental y Conseho di Magistra- 
tura. □ 

Drecha calidad y siguridad pa HNO 


WILLEMSTAD - A schors 
specialista medico Michel 
Berry por lo pronto. Mo- 
tibo ta su manera di trata. 

-Segun Inspector di Salubri- 
dad Gersji Rodrigues Pereira 
pashentnan cu tabatin mester 
di cuido, no a haya esaki (na 
tempo). Na e departamento 
di cirugia caminda Berry ta- 
bata traha, awor ta tuma me- 
dida. 

Segun Inspector di Salubri- 
dad Gersji Rodrigues Pereira 
tin protocol na vigor na hos- 
pital pa minimalisa incidente, 
pero por drecha hopi ainda. 
“E realisacion cu cosnan 
mester bay diferente y miho a 
cuminsa penetra”, Rodrigues 
Pereira ta bisa. “Nos ta spera 
di ehecuta e mehoracionnan 
aki prome cu Hospital Nobo 
Otrobanda (HNO) ta cla.” 

Specialista medico Berry 
tabatin mal nomber basta 
tempo caba. Na 2013 Ret 
Karibense a reporta tocante 
morto di Julio Martina 
despues di un operacion di 
haci stoma mas chikito cu 
Berry a haci. Despues di e 
operacion Martina no por 
a haci nada mas su mes y 
e tabata biba riba cuminda 


likido; Berry tabata nenga 
esaki. A bolbe admiti Martina 
den hospital, caminda a bin 
sali cu tabatin un lekmento 
pa motibo di un asina yama 
‘poortbreuk’; zuur di stoma 
y cuminda tabata resulta den 
su barica. Despues di dos 
operacion mas el a fayece. E 
famia cu a keha despues no a 
sinti cu Inspeccion y minister 
di Salubridad di e tempo ey, 
Ben Whiteman, a tuma nan 
na serio. 

Medidanan suficiente 

Inspector Rodrigues ta en- 
fatisa cu e Conseho di Direc- 
cion tin responsabilidad fmal 
segun ley pero cu Inspeccion 
por interveni si. “E Conseho 
ta tuma e consecuencianan 
pa un specialista medico. 
Si ta asina cu e Conseho no 
ta tuma medida of ta tuma 
medida insuficientemente, 
eventualmente nos si por.” 
Rodrigues ta bisa cu e me- 
didanan contra Berry segun 
Inspeccion ta suficiente. 

Na e departamento di Ciru- 
gia ta tuma medida riba ter- 
mino cortico y largo. “Pa esa- 
ki lo atrae expresa externo, lo 
bini un investigacion pa traha 
un plan nobo.”Inspeccion ta 
satisfecho tambe cu e me- 


OM: Mas cu un Fiscal riba 
casonan mas grandi 


WILLEMSTAD - Min- 
isterio Publico (OM) di 
Corsou, Sint Maarten y 
islanan BES ta bay inclui 
mas frecuente mas cu un 
Fiscal ora trata casonan 
grandi den Corte. 

Ya caba OM di Corsou a 
conoce experencianan bon y 
exitoso den casonan manera 
“Hato Shooting”, “Bientu” 
y “Babel” den cual mas cu 
un Fiscal a keda encarga cu 
e caso. 

Procurador general (PG) 
Guus Schram a duna di con- 
oce cu casonan grandi cu 
investigacionnan largo mas 
y mas lo keda trata pa un 
‘team di Fiscal’ consistiendo 
di mas cu un Fiscal. Esaki ta 
bay contribui na calidad di e 
investigacion y ta bay evita 
vulnerabilidad ora transferi 
casonan. Tur actuacion du- 
rante un investigacion di 
e diferente Fiscal ta bin pa 
cuenta di Ministerio Publi- 
co; OM ta en efecto e instan- 
cia cu ta persigui y ta un y 



individibel. Tambe den caso 
“Maximus” ta bay tin mas cu 
un Fiscal encarga cu e inves- 
tigacion. 

E team di Fiscal den “Maxi- 
mus” ta bay consisti di Fiscal 
experiencia cu hopi exper- 
encia, entre nan un cu anos 
largo a fungi como Abogado 
general (AG). Uzo dim as 
Fiscal riba un caso ta, segun 
PG Schram, consistente cu 
e desaroyo di Ministerio Pu- 
blico y perspectiva di futuro 
manera splica den e docu- 
mento di vision di Procura- 
dor general (PPG). 



didanan cu a tuma, pero lo 
monitor si, si ta ehecuta e 
medidanan bon. 

Mehora 

Pa evita incidente asina, tin 
protocol den hospital. Hos- 
pital ta monitor e protocol- 
nan primariamente, pero 
Inspeccion di Salubridad ta 


investiga y ta motiva pa midi 
e output tambe. “Pasobra 
esaki ainda ta poco desaroya, 
ta net e output ta importante 
pa asina por busca eror y me- 
hora e puntonan aki.” 
Rodrigues Pereira for di dia 
el a cuminsa dos aña pasa, ta 
mira hopi mehoracion caba 
si. “Tin hopi atencion pa 


awor, na caminda pa e hos- 
pital nobo, drecha e calidad, 
haya tur cos na nan luga y pa 
hunto desaroya prome cu nos 
pasa pa HNO.”Rodriguez 
ta bisa cu e hospital nobo 
sigur no ta trata di un edifi- 
cio bunita so y cu e calidad 
di cuido ta para halto riba 
agenda. “E deseo pa tin cali- 
dad y siguridad na ordo pa e 
hospital nobo t’ey.” 

Personal 

Un punto di dificultad ta e 
personal: e pregunta ta si tin 
suficiente capacidad pa in- 
troduci e cambionan desea. 
Segun Rodrigues mester wak 
masha bon unda mester di 
personal y cuanto mester. “E 
impresion ta existi cu e can- 
tidad di miembro di personal 
no ta suficiente tur caminda 
pa e cantidad y e intensi- 
dad di e cuido. Lo wak esaki 
sigur.” 


JUDICIAL SALE OF 
“NEWLEAD VENETICO >h 

Moiice k hereby jiiveo that the Coust of First In&cance of Aruba lias granicd an order 011 29 
Dcccnnbcr 2016 rhju on 31 January 2017 at 10^0 am local timc thc vcsscl 1S NEWLEAD 
VENETICO”, with IMO No. 9640413 (thc ^esstT 1 ), wil] l>e jujçliçLalh- sold by publie 
aiicdon. The judicial salc v3l [Jikc ptacc in the scssion of the Cotirt of Firsc Insiancc of Aruba, 
atj'G' Ernam>traat 51 t Oranjcslad j Aruba. 

Th<r executing pany h WILMINGTON TRU5T (LONDON) LIMITED, wirh its 
regisfcrcd addresH- at Thirtl Root, I Kings Anns VariJ h EC2R ?AF, Lofldou, Hngland, 
heremaftcr ct> bc refecred to as che "Executifig Creditoj ? \ EiEecunng Credicor has chosen 
domicile at L.G. Smith Boulevard 64, Oranjc&nid, Aruba, at thc office ofVanEps Kunnciran 
Vafi [ >CM3rrte n Attcsmeyji-al-I jiw. 

Thc cum L rir owncr of fht Vcssel is HANDYM AR AS> with Lts rcuistcrcd ofñcc nt Droniting 
Mauds- gate 3, Ofilo 0250, Norway. 

Thcgcncral partiailnrs. ofthc Vcsscl arc: 

Namc: S TSI EWLEAD VEN ETJ CO” C; toss tonnagc: 20367 

3’lag: Ubcria Dcadwcight: 32394 tons 

Built: 2012 Length/Bicadth: 179-9m x 

Cturcnt locatinn: 12.59333* / -7t>,09§ & (Atuba Anchoragc). 

llte judicial sale is bascd oji a nocarial deed dated 21 Deceanber 2016 for a principal suin of 
USD 12,573*747.00 to bc incrca&cd \vith intcrests and costs. Thc RKccudng Creditor 
furthermore ha* a firnt prcferred right of mOrtgagC on the VeSK] wbich is provided ftjr iil a 
niurt|çage deed dated 25 July 20l4,Tbe Executijig Credicor reserves die tight to se]l the Vessel 
prior to tbc arucrion datc of 31 Januaiy 2017 by means of a piwatc salc with approvjil from thc 
CJourt of Fiist Iniitance of Aruba- 

Thc condidons of salc will be depo&iccd wkh thc Courc of Firsi Instancc of Amba. For 
furthe r particuJar?/cOfldirion$ of *ale and artangements to inspect the vcssd, pkisc ct>ntact 
the local counsd of the Exccudpg Cteditor, C.A. Winkel frotn VanJBps Kunnetnan 
VajiDoome by telephone, +(5999) 461 3400 cxc. 255 or by cimil, 

W i n k cl@c k v a n d oo: mc.com, 

Thc abovc partJcti]ars are givcn in good faidi buc without guarantcc and foi the puqiose of 
idcnribcaticin only. No r«ponsibility will bc acccpred for any inaccumcics. 

\4nEps Kunneman VanDoornc o 

Lrwiwi m hurwu | Ar.bj J fona*t | Çuraçaci | St | Anabcnfcv* 

Dama di origen di Corsou victima den caso dobel likidacion 



PHILIPSBURG- E 

prome caso di tiroteo na 
St. Maarten a Costa bida 
di dos persona na Sucker 
Garden Road pega cu e di 
tres brug. 

E tiramento a tuma luga dia- 
bierna anochi den careda di 
ll’or. Un di e victimanan ta 
un dama di origen di Cor- 
sou, segun e prome informa- 
cionnan. 

Bisiñanan a haya e curpan- 
an sin bida di un homber 
y muhe, den un auto. Me- 
sora nan a notifica polis. 
Vocero policial hefe Ricardo 
Henson a bisa na e sitio dje 
incidente,cu autoridadnan a 


yega na e sitio djis despues di 
llor i topa cu e dos curpanan 
morto. 

Mesora polis a cera e area y 
cuminsa cu su investigacion. 
Segun e bisiñanan, tabatin 
varios zonido di tiro pro- 


cedente for dje cura dje 
homber, kende ta conoci 
como “Mablow.” 

E investigadonan a mira cu 
tabatin buraconan den e auto 
causa pa bala y a conclui cu 


esey tabata causa dje dobel 
asesinato. 

E dokter na warda a declara 
Mablow y e dama no iden- 
tifica oficialmente morto y 
despues a transporta nan pa e 
cas mortuario. E caso ta sigui 


den investigacion. 

Riba rednan social a identi- 
fica e victimanan como Ta- 
heba York Samuel di 31 aña 
di edad y Sabrina Martis di 23 
aña. Martis ta aparentemente 
di famia di Corsou. 


Coryse Barendregt director nobo na Corte di Husticia 


WILLEMSTAD- Recien- 
temente Coryse Barendregt 
MSc. BBA a huramenta cerca 
presidente di Corte, mr. Eu- 
nice Saleh, den e funcion di 
Director di maneho di Corte 
Comun di Husticia di Aru- 
ba, Corsou y Sint Maarten 
y Boneiro, Sint Eustatius y 
Saba. Entrante 1 januari 2017 
Corsy ta ocupa e funcion y 


for dje fecha aki ta miembro 
di Directiva di Corte. 

Barendregt ta conoci na Cor- 
te di Husticia. For di april 
2013 te cu december 2016 e 
tabata manager di alocacion 
Corsou. Den e funcion aki 
e tabata responsabel pa en- 
tre otro e maneho dje locali- 
dad. Prome cu esey el a traha 



cinco aña na Stichting Over- 
heidsaccountants Bureau 
(SOAB). Na Hulanda tambe 
Barendregt a haci carera. 

E1 a cuminsa su carera di ma- 
nagement na dos restaurant 
na Rotterdam. Despues el a 
traha na entre otro VROM 
y tambe na e organisacion di 
ngo, Oxfam Novib. 

E director nobo a fmalisa 


VWO na Radulphus College 
na 1987 y el a termina e op- 
leiding HBO Bachelor Be- 
drijfskunde na Universidad 
di Antia (UnA). Barendregt 
tin tambe un diploma Master 
di Accounting & Control. E 
ta kere den continua desaroya 
como profesional y el a sigui 
varios curso riba su tereno di 
experticio. 


Brandweer Corsou a Huramenta 13 Personal Nobo 



WILLEMSTAD - Ayera 
den oranan di atardi, 
durante un ceremonia 
den auditorio di Ban- 
co Central di Corsou y 
Sint Maarten, Cuerpo di 
Brandweer Corsou a tene 
su ceremonia di hura- 
mentacion y instalacion 
di diferente miembro den 
nan Cuerpo di Brandweer. 

Na 2015 Cuerpo di Brand- 
weer Corsou a inicia cu e 
proceso pa a rekluta miem- 
bronan nobo pa e Cuerpo 
despues cu a indica cu tin 
scarsedad di personal como 
pagado di candela. Hunto cu 
esaki, Brandweer Corsou ta- 
bata den e proceso tambe cu 
varios personal tabata yega 
e edad di pensioen y no ta- 
bata tin reemplaso pa nan. 
Despues di a ricibi aprobac- 
ion di Gobierno, Brandweer 
Corsou a haci e proceso pa 
rekluta bomberonan y a haya 
un total di 13 miembro nobo 
cu a drenta pa forma parti di e 
Cuerpo. E 13 pagado di can- 
dela nan aki a keda reparti na 
diferente kazerne di Brand- 
weer, pa asina yuda reforsa e 
cuerpo den e trabounan dia- 
rio. 

Ayera, e 13 miembronan aki 
a huramenta den cual nan a 
indica di kier sigui cu e com- 


promiso pa sigui sirbi nan 
comunidad. 

Despues di huramentacion, e 
Aspirant Brandwachtnan aki 
a ricibi tambe nan Certifica- 
do, despues cu nan a fmalisa 
nan prome parti di estudio 
como Brandwacht. E estu- 
dio den su totalidad ta dura 
3 aña, den cual e prome parti 
ta fmalisa cu e certificado di 
Brandwacht, y awor nan lo 
continua cu e segundo parti 
di estudio pa asina fmalisa 
den rango di Brandwacht le 
Klasse. Proximamente Cu- 
erpo di Brandweer Corsou 
ta spera di por sigui crece cu 
mas personal den e Cuerpo, 
mirando cu awor e Cuerpo ta 
conta cu 4 kazerne di Brand- 
weer. 

Durante di e ceremonia pa 
habri aña 2017 ku Cuerpo 
di Brandweer Corsou a tene 
ayera tardi, na auditorio di 
Banco Central di Corsouy 
Sint Maarten, Comandante 
di Brandweer Corsou, Ing. 
Elvin Regina a para keto 
tambe na Hubilarionan cu 
a nifica hopi den e trayecto- 
rio di Cuerpo di Brandweer 
Corsou. Durante aña 2016 
diferente personal den Cu- 
erpo di Brandweer a cumpli 
sea 25, 30 of 40 aña di Ser- 
vicio y Brandweer Corsou ta 


orguyoso di e hubilarionan 
aki. Durante di e ceremonia 
ayera, a haci entrega di un 
regalo special na e hubilari- 
onan, den forma di e escudo 
di Brandweer Corsou, traha 
di e material di gips, cual a 
keda diseña pa Fantasy Arts y 
Brandweer Corsou. 

Y dos persona cu tambe a 
cumpli 40 aña den Servicio di 
Gobierno y cu a fmalisa e 40 
aña di Servicio aki na Cuerpo 
di Brandweer Corsou ta Sra. 
Ethlyn Martina y Sr. Rafael 
Landsmark, cual ambos du- 
rante di aña 2016 a baha cu 
pensioen. Brandweer Corsou 
ta contento di por conta cu su 
hubilarionan y ta spera di por 
sigui conta cu nan tremen- 


do servicio cu semper nan a 
brinda pa e proximo añanan. 

Mescos cu Brandweer Cor- 
sou ta rekluta miembronan 
nobo pa asina mantene con- 
tinuidad, asina e Cuerpo di 
Pagado di Candela ta tuma 
despedida tambe di Pensio- 
nadonan cu a yega e edad di 
Pensioen y cu ta bay disfruta 
di un pensioen bon mereci. 
Durante aña 2016, un total di 
shete personal a yega e edad 
di Pensioen na Cuerpo di 
Brandweer Corsou. Ayera di 
forma oficial, Comandante di 
Brandweer, Ing. Elvin Regina 
a gradici nan pa e aña nan di 
servicio cu nan a duna Cu- 
erpo di Brandweer Corsou y 
a para keto na e importancia 


cu Brandweer Corsou tin pa 
cada un di su pensionadonan. 
Sin e pensionadonan di awe, 
Brandweer Corsou lo no por 
ta conta cu un existencia di 
41 aña caba. Pues pension- 
adonan ta un pilar fuerte den 
cada organisacion y cu nan 
experencia y experticio, nan a 
sa di yuda pa e cuerpo por a 
crece tur dia di nobo y ta un 
cuerpo stabiel. 

E pensionadonan a keda 
honra cu un bunita plakkaat, 
cual ta simbolisa un bombero 
haciendo su labornan diario, 
y cu a keda diseña pa Fan- 
tasy Arts hunto cu Cuerpo di 
Brandweer Corsou. Brand- 
weer Corsou kier a gradici 
nan tur pa e labor presta du- 
rante di e añanan. 

Activismo online ta activismo di berdad? 



ORANJESTAD - Prome 
cu tur cos, mi tin cu bisa 
cu mi no kier bay bek. 
Ta con mi ta haci bay 
di blue skies pa un e 
shinishi sin fin cu ta 
reina na Hulanda? 
Ik weet het niet. Pero 
bueno, ban papia di e im- 
pacto di activismo online. 

Un amiga di mi cu ta basta 
mayor cu mi, a bisa mi poco 
dia cu e ta haya cu mi ta post 
mucho hopi y cu podise mi 
mester cuminsa post “me- 
nos” pa hende por aprecia 
mi trabou of mi poemanan 


“mas”. Mi ta purba di spli- 
ca e, cu e demografico di e 
hendenan cu mi kier yega 
na dje pa prome, no ta hen- 
denan di su edad y pa di 
dos nan semper ta online. 
Pues ami no ta sinti cu mi 
poemanan y mi postnan 
ta bay perdi. Den wega e 
ta bisa mi mama: “Si, Ya- 
kari me dijo que estoy vieja 
y que su poesia no es para 
mi”. Pero na final, e ta com- 
prende si cu mi generacion 
simplemente ta opera otro y 
cual e ta pensa podise no lo 
traha pa e personalmente, pa 
mi si ta mustra manera un 


bon opcion. I am too much, 
deal with it. I am fabu- 
lous. Nos no ta bay discuti. 

Awo, sinta na Eagle beach 
cu un bon amiga di mi cu si 
ta rond di mi mesun edad, 
(mi tin 23 aña pa esun- 
nan cu a lubida). Nos tabata 
scuchando cantica di carnaval 
cu e hut banda di nos tabata 
toca, comiendo un steak and 
cheese masha autenticamente 
Caribense ora nos a cum- 
insa papia di cosnan cu nos 
ta haci online. Actualmente 
mi amiga a dicidi di tuma un 
break di social media pasobra 
e ta sinti cu podise e ta haci- 
endo su mes un poco loco. 
E ta bisa mi cu tin ora e sinti 
manera cu hopi hende cu 
sigui e, ta un poco hipocrita. 
Un ehempel cu su mes a 
duna mi, e lo post algo to- 
cante pakico e ta importante 
pa no “body shame” hende, 
en special hende muhe. Pues 
no bisa hende cosnan cu lo 
haci cu nan ta sinti berguensa 
di nan curpa. Hende lo share 
su post y despues e mesun 
hende ey ta bira bisa cosnan 
negativo di otro hende muhe. 


Esey ta traha un poco riba dje. 
Awo, mi ta purba di splik’e cu 
e no por laga cosnan asina kita 
su gana di sigui ta un activista 
y sigui pusha pa cambio. Na 
fmal di dia, nos ta solamente 
responsabel pa e contenido 
cu nos ta pone eyfo y no pa- 
kico hende ta dicidi di haci 
cu ne. Otro cos mas ta cu tin 
ora bo no por midi e acogi- 
da di bo trabou cu “share y 
likes” so. Si bo ta depende di 
esey pa duna balor na locual 
bo ta haci bo ta perde bi- 
sta di pakico bo ta haci’e. Si 
ta un hende bo a logra yega 
na dje, un bida ta suficiente. 
Algo cu nos a discuti tambe ta 
cu hopi hende ta baha e balor 
di kico e kiermen pa ta un ac- 
tivista kende su trabou ta mas 
tanto online. E ta online ber- 
dad, e ta algo cu bono por gara 
cu dos man, den bon Ingles, 
it is not tangible. Pero nos ta 
crea contenido autentico si, 
nos ta pone hende cuestiona 
kico nan ta pensa riba cierto 
topico y dicon. Na cas y den 
mi circulo social mi ta pusha 
hopi discusion tocante rasa 
y husticia social. Mi ta haci 
esaki pa malo, letterlijk. Mi 


haya importante pa misa con 
esunnan rond di mi ta pensa 
tocante cierto cosnan. Di 
berdad, hopi di nos no tin e 
recursonan pa lansa confer- 
encianan caminda nos por 
comparti locual nos sa. Hopi 
di nos no tin con drenta scol- 
nan pa papia cu muchanan y 
nos no ta carga niun prestigio 
social pa yega na un bon plat- 
aforma. Hopi di nos, pa moti- 
bo di ken nos ta y ken di unda 
nos ta bin ta wordo exclui di 
cierto luganan tambe. Esey 
ta un otro combersacion. 

Y di experiencia ami por bisa, 
cu ta muhenan cu tin masha 
tiki pero ta insisti den com- 
parti locual nan sa cu a cam- 
bia radicalmente mi forma di 
pensa. Ta nan mi tin como 
ehempel y mas cu tur cos, ta 
cu nan mi por identifica. Ac- 
tivismo social riba internet tin 
su balor y no laga niun hende 
bisa bo cu bono ta haciendo 
nada, compartiendo bo punto 
di bistay compartiendo infor- 
macion valioso riba internet. 
Nunca bo sa ken ta lesando 
y miho ainda, nunca bosa 
ken mester di e informacion. 


Atentado contra auto di Aimed Ayubi di Live FM 



KRALENDIJK - Den 
marduga di diadomingo, 
pa mas o menos 20 minuut 
pa 2 di marduga, colega 
Aimed Ayubi a tende un 
zonido duro den su cura 
di cas y su cachonan a ac- 
tiva y cuminsa ladra insis- 
tentemente. 

Na momento cu Aimed a 


sali bay wak kico ta tumando 
luga, el a bin constata cu e 
auto di su emisora Live FM 
tabatin basta daño ne. 

Mesora el a desplega un in- 
vestigacion y a tuma nota cu 
un persona a bula den cura 
di su vivienda y dirigi su mes 
na e auto y cu un martiu a 
purba kibra e windshield di- 


lanti, pero no a logra comple- 
tamente ya como cu esaki a 
scheur y no a kibra manera 
kisas tabata e deseo di e mal- 
hechor. 

Drespues e sospechoso lo 
a intenta riba e glas di porta 
banda di pasahero y a logra 
esaki. Dor di e bentana e lo 
a pega y benta un Skybomb 


Thunderking den e auto y 
laga esaki explota y conse- 
cuentemente destrui e vehi- 
culo. 

Despues di e mal echo aki, 
e sospechoso lo a bandona e 
cura di cas na careda, pero bin 
dal den un bewaker di hotel 
cu hasta a pone luz riba dje y 
mir’e core bay. 


Ta un persona colo bruin, 
kabel chic corta y cu carson 
largo bisti cu lomba sunu. 

Den su ansha hasta a laga su 
martiu keda atras den e auto. 
Polis ta investigando e aten- 
tado aki, cu sin duda ta algo 
hopi serio y cu e sospechoso 
ta para dilanti un delito basta 
ferfelo. 

PERSONAL GRATIS MX 20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


SERVICIO PUBLICO 

Ofrezco mi servicio para trabajar 
en la limpieza o como ayudante 
de cocina de Restaurant. 

Soy una persona responsable y 
trabajadora. 

Tel. 565 4428 


SERVICIO PUBLICO 
CONSTRUCTION 

Nos ta haci tur tipo di trabow di 
remodelacion y lanta cas y ne- 
goshi, electrico, plumber, pega 
mosaico, bloki, lanta cura 
Nos ta responsabel 
Tel. 593 3141 


TAHUUR 

un apartamento muebla pa un 
pareha. 

Awa y coriente ta apart 
Tel.582 6618 


SE OFRECE 

Muchacha seria para hacer 
trabajo den limpieza y cuidar 
niños por dia 
Tel: 561-5572 

TABENDE 

un auto Toyota Highlander 2002 
Miles cori 18.770. 

E auto ta den bon condicion. 

E 4 tire nobo 
Prijs 10.000 

Tel. 583 5561 / 748 2775 


TABENDE 

Auto Hyundai Tucson 2008 
Afls. 13.500 

Pa mas informaciom yama 

Tel. 569 8007 


TAHUUR 

un apartamento grandi, 1 cam- 
ber, muebla, inclui awa, gas, 
cable. Exclui coriente, pa un 
persona Afl.1.100 pa luna plus 1 
luna di deposit. 

Wayaca Residence 
Tel. 592 9966 


FOR SALE - FOR RENT 

Divi Village 
Studio 3405 week 52 
Contact Rosario Villaville 
Phone number 
Aruba: 594 6421 
Venezuela:058 414 5375141 / 
426 5204636 / 414 3270412 
Sale uSD $13,000 
e-mail: 

rosario.bellaville@gmail.com 
Rent:$2,000.= p/week 


SERVICIO PUBLICO 

Buscando auto pa huur y na bon 
prijs? yama nos 
Tel. 593 9953/ 593 8453 


SERVICIO PUBLICO 

Se ofrece ayudante de 
construccion, chapi, pintura y 
otros oficios, disponibilidad 
inmediata 

Tel. 748 2791 


TABENDE 

Cas na Catiri, 3 camber, 2 baño 
Construi 104 m2, tereno propio 
910 m2 Taxatie Afls.385.000 
Prijs pa bende awoAf1.325.000 
U$800 prijs discutible 
Call 733 1201 


SERVICIO PUBLICO 
All Purpose Construccion 

Nos ta repara dak, pega bloki, 
pleister, pega tegels, pintura, 
mastik y hopi mas. Remodela 
cas of negoshi, bon prijs, nos 
ta sigur y rapido cu bo trabaou, 
nos tin experiencia y bo lo keda 
satisfecho cu nos 
Tel. 5661530 


TAHUUR 

Apartment na Playa 
cu awa, cable, wifi inlui: 
coriente 

Afl. 700 + deposit Afl. 350 
Interesa yama na 
Tel: 565-7505 


TABENDE 

Toyota Tercel L.BIue 
aña 99, motor 2E 
Standard / NO AC!!! 
Pw.PL.PS. 

As is where is !!! 

Whatsapp 
Tel. 593 7900 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TA BUSCA 

Trabaou di hasi cas limpi, 
oficina pa dia, ta cuida hende 
grandi y ta cuida mucha. 
Tin experiencia 

Tel.641 1332 


TAHUUR 

Camber pa un persona sola 
Pa mas inf yama 

Tel. 600 0074 561 2408 


SERVICIO PUBLICO 

Se realiza trabajo de pintura y 
mantenimiento de casas. Gente 
seria y responsable.Buen precio 

Tel. 565 8198 


FOR SALE 

ASSOCIATED REALTORS 
Typical Arubian house 
completely renovated at 
Savaneta with 4 bedrooms and 
2 bathrooms, fully 
airconditioned, on property 
land of 839 m2, constructed 
237 m2 with apartment and for 
Afl.525.000,00 
Call 593 6318 


FOR SALE 

1 Kia Sportage autm 2014 
Klm 27.000 Price Fls.29.900 
1 Mazda 3 autm 2011 Klm 
45.000 Price Fls. 17.500 
1 Nissan Versa autm 2014 
Klm 35.000 Price Fls.18.900 
Tel. 560 9494 

_206524 

TA BENDE 

cas situa na Socotorolaan 25 
3 camber cu closet, 2 baño, sala 
comedor, cushina, porch, cura. 

Central pa tur caminda. 

Prijs taxatie rapport Aw.278.000 
Prijs pidi den man Awg. 225.000 
Tel. 593 0909 


TABENDE 

Tin tur clase di santo pa 
pleister, pega bloki, turclase 
di piedra y granito. 

Ta corta mata grandi y chiq- 
uito y ta benta afo 
Tel: 562-2532 


TABENDE 

un tereno na Playa, 
Dominicanessestraat, 
425m2, eigendom, Market- 
value Afl.128.000 prijs di benta 
Afl. 100.000 
Tel.592 9966 


TAHUUR 

Apartamento amplio, 

1 bedroom muebla, priva 
+ laundry, cable pa 
pareha sin yiu 
Awg. 950 pa luna 
Tel. 7331201 


SERVICIO PUBLICO 

construction 

ta pega blokkie, pleister, pla- 
fond, mosaico, azulejo, vloer 
dak, cura, plafond bow dak, cas 
completo, nos ta arubiano 
y cu bon prijs. 

Tel. 661 2081 


TAHUUR 

Apartamento na Paradera 
pa 1 persona of pareja . 
Bedroom(camber apto) muebla 
ta inclui tur cos. Disponibel mes 
ora Afl. 1.300 p/luna 
Tel. 733 1201 


TABENDE 

Nevera grande Fls.250 
3 mesas Fls.75 
1 mesa grande Fls.100 
Tel. 5631180 


TAHUUR 

un apartment full muebla 
2 camber, sala, cushina na 
Seroe Colorado. Pa mas 
informacion yama 

Tel. 569 8007 


TABENDE 

Un auto Renault Megano 2007 
convertible cu hard-top 
pa mas informacion yama 

Tel. 569 8007 


SERVICIO PUBLICO 

Sra ta ofrece su servicio pa 
haci trabou di cas 

Tel. 748 4940 


TA BUSCA 

un trabou parti atardi of 
diadomingo pa hasi trabou di 
cas of wak pa hende grandi of 
pa mucha 

Tel.568 9228/600 4101 


SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 
Tel. 566 5026 


AB0NA PA SOLAMENTE AFL. 35,- PA LUNAYRICIBITUR DIA B0CORANTNAN PREFERi 

MAS CERCA Dl BO! 



Yena aki bao e sigutente informacion 


Tolofnn I — 1 Cobranza na Cas. 

■ I \j."ly. | l □ Cobranza na Trabao. 

NomhPr rnmnlPtO’ dl Paga via Banco (Standing Order) Aruba Bank no:33266.8 

H . □ Paga Aruba Bank AB0 0NLINE . 

Adresdi entrega: . □ Paga cmb online . 

^u™,* LJ Personal na oficina di Bon Dia Aruba. 

Adresdi cobranza: . □Pcneden Box. 

□ Tira den Cura. 

Paqo Adelanta: nBLuna DóLuna Dlaña 


Yama na telefon: 582-7800 of manda un ernail na accounting@bondia.com 

www. bondia24.com 

Polis cu menos detencion den Fakkel Optocht 



ORANJESTAD - Cu sola- 
mente 8 detencion prome, 
durante y despues di para- 
da di flambeu, Cuerpo 
Policial ta considera e 
prome evento di carnaval 
2017 como un exito. 

A pone mas o menos 120 Po- 
lis riba pia pa por sigura or- 
den publico, no solamente 
entre e participantenan, pero 
tambe pa e publico banda di 
caminda. 

E parada a sali pa 8:15pm y 
e ultimo grupo, e “Last Lap 
Band” a yega fmal pa l:30am. 
E velocidad cu cual a maneha 
e “Fakkeloptocht” ta acepta- 
bel y participantenan a gosa 
masha. 

Aña pasa Polis a detene 15 


sospechoso, pues e cantidad 
di 8 detencion di e aña aki ta 
mustra un adelanto positivo. 
Mester cu e 8 detencionnan 
a produci un suma di Afl. 
1675,= na multa. Causa di e 
detencionnan ta varia entre 
posicion di arma, buracheria 
publico, bringamento, posi- 
cion di droga y maltrato sim- 
pel. 

Lamentablemente cu den e 
detencionnan, Polisnan riba 
bicicleta a topa cu un sos- 
pechoso conoci, e homber 
di fam K, cu tabatin un arma 
den su poder. Ora a listr’e a 
nota cu no tabata un arma 
di candela, sino un arma es- 
tilo “airsoft” pero esaki ta un 
modifica. Pakico bay cu un 
arma asina carnaval, no ta 



conoci. 

Manera ta conoci, hunto cu 
Ministerio Publico, e mane- 
ho di Cuerpo Policial duran- 
te e temporada aki di carna- 
val ta basa riba un ordo gen- 
eral di riatamento preventivo 
y ora di detencion ta aplica e 



maneho di “Lik op stuk”, of 
conoci popularmente como 
“Faya bo haya”, den cual 
mester paga un multa “cash” 
pa por sali di prizon mesora. 

Ta obvio aki cu e maneho 
preventivo di Cuerpo Poli- 


cial Aruba a duna su frutonan 
durante e parada di flambeu 
aki. E hecho cu a avisa di an- 
temano di e medidanan di 
siguridad cu ta aplica y e con- 
secuencianan pa tur esunnan 
cu no cumpli, probablemente 
tabatin un efecto positivo 
riba esfuersonan di preven- 
cion. Y sin duda e cantidad 
di Polisnan riba pia a percura 
pa malhechornan pensa nan 
mes dos bes prome cu haci 
cualkier maldad. Tabatin 
65 Polis uniforma riba pia, 
hunto cu ekiponan specialisa 
manera Mobiele Eenheid, 
K9, Rapid Response Team, 
Polisnan Maritimo, Polisnan 
riba Bicicleta, Polisnan riba 
Motorcycle, recherchenan, 
cu ta surpasa un cantidad di 
120 defensornan di ley. 


Chauffeur a perde control bolter y dal contra palo di luz 




POS CHIKITO - Dia- 
domingo marduga riba e 
caminda principal na Pos 
Chikito pabou di e rotonde 
a sucede un accidente. Aki e 
chauffeur di un Kia Picanto 
a perde control debi na velo- 
cidad halto y bolter cu e ve- 
hiculo dal un palo di luz, pa 
despues e auto cay bek riba su 


4 tirenan. 

Segun testigo e auto aki taba- 
ta pasa varios auto riba un ve- 
locidad halto y na dado mo- 
mento e chauffeur a perde 
control y accidenta. Ambu- 
lance a presenta na e sitio y 
paramedico a brinda asisten- 
cia na e victima cu herida na 
su cara. 



WE ARE LOOKING FOR 

HOSTESS 

WAITRESS / WAITER 

we are looking to give our customer the best 
experience possiblé, therefore we would love 
a welcoming person who provide efficient 
service with a SMILE. 

Must be local or with a valid working permit 
Must be flexible with schedule 
Must speak Papiamento, Dutch and 
be fluent in English And Spanish 

Apply in person at any CASA TUA 
or send CV at casatuaexecutive@gmaiLconn 

Incidentenan durante y despues di parada di flambeu 





esaki a sucede riba e ruta di 
flambeu. 

Durante e parada di flambeu 
a surgi un bringamento riba 
e veld di cricket na Vonde- 
laan polisnan a drenta accion 
rapidamente y a logra detene 
4 homber envolvi. A rista tur 


Durante e parada di flam- 
beu Cruz Cora a atende cu 
varios caso di personanan cu 
a passout y a pasa esaki over 
pa personal di ambulance 
despues. 

Diadomingo marduga 

despues di flambeu polisnan 


encia despues di un test y a 
keda deteni. 

Den Vanleeuwenhoekstraat 
un pickup Isuzu a pasa polis- 
nan motoriza basta duro y e 
chauffeur tabata zwaai cu e 
auto riba caminda. Na e T- 
weg conecta cu La Sallestraat 





ORANJESTAD - Diasabra 
anochi a tuma luga e para- 
da di flambeu. Durante y 
despues di e parada Polis 
tabata druk cu diferente 
cos cu a tabata tuma luga. 

Durante e parada e truck 
cu tabata lastra e trailer cu e 


banda Buleria a confronta 
problema unda cuatro taira a 
flat. Mucho e personalnan di 
roadservice no por a haci debi 
cu e aire tabata bahando basta 
lihe y asina mes a laga e trailer 
aki riba parada te cu final. 

A bin haya e tirenan bora 
despues cu a bay controla y 


persona cu tabata meti den e 
bringamento aki. Van di CEA 
a presenta y bay cu e deteni- 
do warda. 

Den Verbindingsweg poco 
panort di e rotonde altura di 
Banco di Caribe diadomingo 
marduga Cruz Cora a atende 
cu un dama benta abou. 


motoriza a tene control riba 
caminda, unda tabata topa cu 
chauffeurnan coriendo malo. 
Den Verbindingsweg ye- 
gando e rotonde na altura di 
Xerox, nan a para un Yaris 
blanco. E chauffeur tabata 
core malo y a resulta cu e 
chauffeur tabata bou influ- 


polis a para e vehiculo. 

E chauffeur masculino no 
tabata por a para riba su pi- 
anan y polis a pone supla, 
esaki a surpasa e limite te cu 
e mashin a paga. A detene e 
chauffeur y a keda transporta 
pa warda. 

Na Tanki Leendert po- 
lis motoriza a para un auto 
coriendo malo y e homber 
kier a sconde pa e oficialnan. 
E homber a wordo deteni pa 
core auto bou influencia. 

Turista a bira malo den lama 

NOORD - Diasabra atardi unidad di am- basta awa. 

bulance y polis cu urgencia a presenta na Paramedico a drenta den accion di biaha 
Holiday Inn hotel. atende cu e victima y despues a transporta e 

Un turista a bira malo den lama y a guli turista pa hospital. 


Jeep a wordo horta 



ORANJESTAD - Diado- E ta un Jeep Wrangler 2005 
mingo doño a lanta y nota dark gray hardtop, unico 
cu su Jeep Wrangler a wor- asina aki. Denuncia a keda 
do horta for di den su cura haci na autoridad. Doño ta 
di cas. pidi cu esun cu por a wak e 

auto aki yama 100. 


Homber a wordo deteni pa arma di candela den tas 



ORANJESTAD - Diasa- 
bra anochi laat bou un palo 
di mata dilanti Colegio na 
Vondelaan Polis a rista un 
homber para na su brommer. 

Nan a bin haya un arma di 
candela den su poder. Di 
biaha e homber a wordo de- 
teni. Polis a confisca e brom- 
mer y hiba esaki warda. E 
detenido tambe a keda hiba 
warda di Shaba. 



Pickup a ocasiona accidente y bandona e sitio 




DAKOTA - Diadomingo al- 
gun minuut prome cu 2’or di 
marduga den Mispelstraat un 
pickup a dal basta duro tras di 
un Toyota Altezza. 


E auto a keda basta kibra parti 
patras, e chauffeur di e Al- 
tezza a resulta herida. Pero e 
chauffeur di e pickup a core 


bandona e sitio. Polis a pre- 
senta pa tuma datonan. Am- 
bulance tambe tabata presen- 
te pa atende cu e victima y a 
wordo transporta pa hospital. 

Pronostico di tempo 


Tempo: 

Parcialmente te hopi nubia 
cu un awasero pasahero 
Temperatura maximo 29 
grado Celsius y temperatura 
minimo 24 grado Celsius. 
Solo lo baha awe nochi 
06:30pm y lo sali mañan 
mainta 07:04am. 


Biento: 

Modera te basta fuerte y for di 
direccion oost te oost noor- 
doost; forsa 3 te 5 (12 te 39 
km/ora, 7 te 21 nudo). Den 
dia of den awasero fuerte den 
rafaga; forsa 6 (40 te 50 km/ 
ora, 22 te 27 nudo) 


Situacion general di tem- 
po: 

Den proximo 24 ora hume- 
dad den atmosfera lo ta sufi- 
ciente pa pone cu de bes en 
cuando mas nubia lo pasa 
riba nos region. Principal- 
mente den oranan di mar- 


duga y mainta di dialuna por 
spera un awasero breve. 

Condicion di lama: 

Olanan di lama lo ta for di 
direccion oost noordoost cu 
haltura di 4 te localmente 8 
pia. 



Polis a topa cu homber 
cansa benta banda 
di caminda 





ORANJESTAD - Den 

e caya di Mon Plaisir 
School diadomingo mar- 
duga patruya a topa cu un 
homber benta banda di ca- 
minda drumi. Polis a lanta 
e homber y tabata un per- 
sona cu a bay gosa di fak- 


kel pero e curpa a cansa y el 
a dicidi di drumi banda di 
caminda. Polis a lant’e for 
di soño papia cu ne pa nada 
no pas’e di e forma cu e ta 
drumi riba caminda publi- 
co y asina e bay su cas pa e 
ta mas sigur. 


Dos persona herida den 
accidente fuerte 



SANTA CRUZ - Diado- 
mingo mainta riba e camin- 
da di Piedra Plat pa Santa 
Cruz pariba di Jambalaya a 
sucede un accidente di auto 
basta fuerte. Patruyanan ta 
presenta na e sitio y aki a 
topa cu dos auto basta kibra. 
Tabatin persona herida y un 
señora cu dolornan fuerte 
na curpa. Dos unidad di 
ambulance a presenta pa 


asina paramedico brinda 
asistencia na e heridonan. 
Polis a constata cu e Kia 
SUV bayendo abou y e 
FORD blanco, biniendo for 
di direccion pabou a perde 
control y bay den banda pa 
asina dal contra e SUV bay- 
endo abou. Ambos auto a 
keda basta kibra, y e victi- 
manan a wordo transporta 
pa hospital. 



Hyundai Tucson a keda completamente 
destrui den accidente 


SAVANETA - Diadomingo 
algun minuut prome cu 5’or 
di marduga na altura di JR 
Auto Center na Savaneta un 
Hyundai Tucson biniendo 
for di direccion pabou a dal 


frontal contra di e muraya. 

E impacto tabata asina fuerte 
cu e auto a bay bek atras y 
e chauffeur a resulta herida. 
E auto parti dilanti a keda 


completamente destrui. E 
auto a keda total loss, road- 
service y polis tabata na e si- 
tio, ambulance a presenta na 
e sitio pa asina brinda asis- 
tencia na e victima. 






















B NPf« 


LOCflL i;s 


DIALUNA 9 JANUARI 2017 



ELMAR cla pa conkista 20% di mercado di auto di Aruba 



ORANJESTAD - Duran- 
te un evento special teni 
na nan oficina situa na 
Hato, ELMAR a trece tur 
e doñonan di EV cars (au- 
tonan electrico) hunto pa 
asina den un forma ameno 
siña conoce otro y sondea 
kico ta e necesidadnan di 
e comunidad chikito aki, 
pero cu ta creciendo rapi- 
do. 

Wanda Broeksema gerente 
di e departamento “Servicio 
na Cliente” a splica cu a in- 
vita tur e doñonan y tur a bin 
cu nan auto creando un “car 
show” eynan mes. Un di e 
prome metanan di e evento 
ta pa crea un comunidad di 
EV cars na nos isla. Fuera di 
esey a invita e car dealernan 
na e evento special aki pa in- 
tercambia ideanan cu tur es- 
unnan interesa. 

“E sondeo ta pa nos haya sa 
mas kico ta e necesidadnan 
di e comunidad aki, cu ta 
creciendo poco poco paso- 
bra no tin sentido pa traha 
riba un infrastructura cu no 
ta acopla na necesidadnan di 
e consumidor,” segun Wanda 
Broeksema. E la sigui bisa 
cu empleadonan di ELMAR 
presente a suministra tur in- 
formacion na tur cu tabata in- 
teresa. “Esaki ta hopi impor- 
tante pa ELMAR mes y esun- 
nan cu tin un auto di coriente 
caba y hasta pa esunnan pen- 
sando pa cumpra un”. Na 
e edificio di ELMAR situa 
na Hato y na Aeropuerto ya 
caba tin stacionnan pa recarga 
autonan di coriente y mester 
analisa unda mas tin cu bin 
cu nan pa asina por brinda e 
servicio adecua. 


Business Development Of- 
ficer na ELMAR, esta Elthon 
Lampe, cu hopi entusiasmo a 
bisa cu esaki ta e prome even- 
to di EV Cars cu ELMAR ta 
tene cu diferente meta. “E 
prome ta pa crea e EV Com- 
munity, o sea, crea e ambien- 
te unda tur e doñonan di auto 
electrico por siña conoce 
otro, comparti nan experi- 
encia y hopi mas,” e ta splica. 
Tambe a invita esunnan cu 
tin interes pa cumpra un di 
e tipo di autonan aki pa asina 
nan por tende di esunnan cu 
ya caba ta disfrutando di nan. 
“Naturalmente, ELMAR ta 
bende coriente y nos ta mira 
esaki como un mercado nobo 
pa diversifica. Esaki ta un 
mercado cu a wordo domina 
pa añanan largo pa e industria 
petrolero. Autonan ta core cu 
gasolin of diesel y na Aruba 
ainda nos ta hopi dependien- 
te di e combustibel aki. Pero 
mirando e desaroyo cu tin 
riba energia sostenibel, unda 
ya caba nos ta instalando pan- 
elnan solar, anto por bisa cu 
auto electrico tambe ta cay 
den nos vision di mantene un 
desaroyo sostenibel,” asina 
Elthon Lampe a agrega. 

Fuera di trece e EV commu- 
nity hunto, tambe ELMAR a 
organisa e evento aki pa haya 
informacion di doñonan di 
EV cars. “Ya caba nos a instala 
un sistema nobo pa recarga e 
autonan aki na aeropuerto. E 
ta un sistema smart cu ora e 
recarga e auto e ta uza e mo- 
mentonan oportuno cu tin 
den e grid y recarga e auto 
kisas na un tarifa mas abao. 
Esaki ta loke nos ta Enfocan- 
do riba dje awe pa analisa si 
tin demanda pa e sistemanan 


aki na Aruba”, di acuerdo cu 
Elthon Lampe. No necesari- 
amente e desaroyo nobo y 
moderno aki lo bay bira un 
peso mas grandi riba e red di 
ELMAR, mirando e rumbo 
cu Aruba ta tumando riba 
eficiencia di energia. “Si nos 
mira loke ta pasando den e 
ultimo añanan na Aruba pa 
loke ta coriente, anto bo ta 
ripara cu a bay over na apara- 
tonan mas eficiente. Hopi 
hende a cambia nan airconan 
pa inverter y hopi mas. Esey 


ta nifica cu hopi capacidad 
riba e red di ELMAR a bira 
liber. Nos tin un capacidad 
awor aki pa bay cu sigur un 
20% di e mercado di auto. 
Esey ta hopi auto mes mester 
bira di coriente,” asina Wanda 
Broeksema a aclaria. 

E evento organisa pa EL- 
MAR haya masha bon reac- 
cion di e invitadonan y tur a 
pidi pa tene mas di e tipo di 
eventonan asina, suministra 
mas informacion posibel y cu 
nan ta convenci cu educando 


e publico, lo conscientisa 
mas hende pa haci e cambio 
logico pa promove mas sos- 
tenibilidad y stuur auto cu 
ta core riba coriente en bes 
di gasolin of diesel. ELMAR 
ta invita tur doñonan di un 
auto di coriente cu no taba- 
ta presente na e evento y cu 
ta desea di keda na altura di 
desaroyonan den e industria 
aki, pa subi e website di www. 
elmar.aw/ev of check e pagina 
di ELMAR riba Facebook pa 
por keda bon informa. 



SEA, SAND, SIP & SAVOR 

DINNER UNDER THE STARS AT RENAISSANCE ISLAND 

Take a sunset trip to Renaissance Private S&land and enjoy our 
Asian cuisire while yourtoes get pampered ir our secluded white 
sand beaches. 


Our private dinner setting includes a welcome cocktail at former 

CarpeDiem., sunsettrip to Renaissance Private Island, dinner on 

Iguana beach and liveentertianment for only S65 per person + is%servkecharge 

kick (r(]rrji S Lo 1 2 pay 1 /2 pnte> 


WEDNESDAY JANUARY 1 1 I 7-10PM I RENAISSANCE ISLAND 


Please conlact our navigator at 5236115 for more tnfo. 


RENAISSANCE' 

*»UB* RtBORl r, C*5INU 

Parada di flambeu a inicia e temporada di Carnaval 2017 






ORANJESTAD - Diasa- 
bra anochi a tuma luga e 
parada di flambeu, cu a 
inicia Carnaval 2017. 

E anochi aki 7 grupo a par- 
ticipa. E gruponan tabata Los 
Laga Bay, Dushi Carnival 
Group, TOB, Royal Carni- 
val Group, Empire, Cham- 
pagne y OPC. Tambe e rein- 
anan, prins y pancho di aña 
pasa tabata presente. 

Mas di mil persona a partic- 
ipa den e parada di flambeu. 
Tur esunnan cu a participa 
den e gruponan, a disfruta 
di e canticanan durante e 
anochi aki. Hopi persona a 
mira e parada di flambeu via 
television of tabata presente 
diasabra anochi. Esunnan cu 
a bay mira e parada, tambe a 
disfruta di e canticanan. 

Na ultimo tabata tin e banda 
BMW cu tabata e last lap. 
Hopi hende a bay nan tras 
pa asina tambe por a baila e 
canticanan di carnaval riba e 
ruta. 


Continua pagina 17 

- NEED EXTRA INCOME? - 

PIZZAHUT iS CURRENTLY LOOKING FOR THE FOLLOWING 


- CREW LEADER - DRIVER 

■ SERVER - TELEPHONE OPERATOR 

- PIZZA COOK - CASHIER 


Please apply at any of three locations or call us 
at 582-1818 for more information. 



LOCATIONS: 


SASAKI 582 1818 

PIEDRA PLAT 5851818 

OROUBO 5839969 

Brazil Taekwondo Stichting a reuni pa papia riba programa di actividad 


BRAZIL - Recientemente e 
miembronan di Brazil Tae- 
kwondo Stichting a reuni hun- 
to cu mayornan di e atletanan y 
a papia riba e programa di ac- 
tividadnan 2017. Riba e mesun 
anochi aki a tuma varios de- 
cision ariba e fechanan di car 
wash y BBQ pa recauda fondo 
pa tur biahe. Judith Nassy y su 
team ta cla pa e prome BBQ 
dia 5 di Maart. 

Despues di Korea lo bay enfoca 
ariba e Costa Rica Open cu ta un 
G1 y e Presidents Cup cu ta un 
G2. Locual no ta conoci ainda ta ki 
dia lo bay tuma luga e Pan Ameri- 
can. Brazil Taekwondo Stichting 
tin dos atleta cu a clasifica pa esaki 
caba, kendenan ta Rasheed Lowe y 
Záhyon Klabér. Mirando cu no tin 
claridad ainda ariba tur e fechanan 
di campeonato, esaki ta haci cu 
Brazil Taekwondo Stichting no 
por tin su plan di campeonato cla 
ainda. 

Henk Meijer a manda un e-mail na 
unda cu el a duna su splicacion y 
comentario pakico Rasheed Lowe, 
Jourdé Klabér y Aaronjacobs mes- 
ter bay Korea. Tur presente a vota 
pro pa asina e team di Brazil Tae- 
kwondo Stichting logra cera 6 atle- 
ta, hunto cu Aaron Jacobs como 
coach. Best of the Best a wordo 
hala pa dia 11 di november, mi- 
rando cu tin un grupo di Koreano 
cu ta preparando pa bin Aruba pa 
Best of the Best. Carlos Hernan- 
dez for di Venezuela di www.mun- 
dotaekwondo.com ta interesa pa 
bin Aruba pa asina sigui promove 
e Taekwondo di Aruba y tambe pa 
duna un clinica di Poomsea. 
Danica Delamore a trece un bon 
punto pa dilanti pa sigui cu e benta 
di kalender pa asina caba cu e ul- 
timo 500 cu a resta. 






Guardian Group lo tene nan Warm- Up Sprint Triathlon 


ORANJESTAD - Aruba Group Warm-Up Sprint 
Triathlon Association Triathlon. 
ta organisa diadomingo 

dia 22 di januari 2017 su E evento aki lo cum- 
prome evento pa aña aki. insa pa 7’or di mainta na 
Esaki lo ta e Guardian Boca Cathalina. Inscrip- 


cion pe evento aki ta via 
website:www.arubatriathlon. 
com. Ultimo dia pa inscribi 
via website ta dia 19 di janu- 
ari 2017 te cu 12’or di anochi. 
Por fabor tene bon cuenta cu 
esaki! Esaki ta e conexion cu 
e orden di medayanan pa cat- 
egoria. 

E pago ta sosode e diadomin- 
go mainta dia 22 di januari 
2017 y esaki mester wordo 
haci prome cu e evento. 

Inscripcion fee: 

Miembro : Individual 
AWG. 10,- 

No miembro : Individual 
AWG. 20,- 

Relay team AWG. 

30,- 


Distancia: lino: Swim 750 m - Bike 

Mucha te cu 14 aña: Swim 20 km - Run 5 km 
375 m - Bike lOkm-Run Female Open 15 + : Swim 
2.5 km 750 m - Bike 20 km - 

Junior & Adulto Mascu- Run 5 km. 

Aña ta inicia cu 3 bike ride 




ORANJESTAD - E luna 
aki e grupo di brommer 
y amantenan di brommer 
tin e oportunidad di 
participa na tres evento di 
“Bike Ride.” 

E prome bike ride lo ta dia 
21 di januari proximo y esaki 
tin e nomber di Poker Run. 
E evento aki lo cuminsa pa 
7’or di anochi y lo termina pa 
12’or di anochi. E evento lo 
cuminsa na Tienda Geerman 
y termina na Cafe de Plaza. E 
paradanan lo ta Fermin’s Bar, 
Urataka Center y Rum Shop 
Pos Chikito. 

E di dos evento lo ta e Sunset 
Ride lo ta dia 22 di januari y 
lo ta di 4’or di atardi te cu 8’or 
di anochi. E lo cuminsa for di 
Rum Shop Pos Chikito y lo 
termina na Urataka Center. 
E unico parada pe dia aki lo 
ta na California Lighthouse. 
Dia 25 di januari lo tuma 
luga e Betico Ride. Esaki 
lo cuminsa desde 11:30 di 
mainta y lo termina pa 4:30 
di atardi. E ride lo cuminsa 
na Centro di Bario Savaneta 
y lo termina na Rotonde 
Santa Cruz/Plaza Santa 
Cruz. Lo tin un parada cu ta 
na Surfside Marina. 

Riba e potretnan por mira e 
rutanan di e ride. 

76ers a gana Nets den basketball 



NEWYORK, Merca (AP) 
— Joel Embiid a anota 20 
punto Philadelphia 76ers 
a suma nan di 10 victoria 
pa iguala su triunfo total 
di henter e temporada an- 
terior. Ayera nan a gana 
Brooklyn Nets cu e score 
di105-96. 

76ers a tuma un bentaha cu 
un racha di 17-2 den periodo 
cuater pa gana e wega en- 
tre e pio teamnan di NBA 
y a mehora na 10-25 den su 
prome temporada cu e ex 
selecionadonan den prome 
rond di e draft Embiid y 
Dario Saric. Philadelphia a 
termina e campaña 2015-16 
cu un score di 10-72, cerca di 




su record pa un pio marca di 
temporada den un calendario 
di 82 wega. 

Embiid a causa suficiente 
daño sin sikiera yega e restric- 
cion di 28 minuut di wega 
ora cu el a hunga. Embiid ta 
recuperando di un serie di le- 
sion di pia cu a retrasa su de- 


but den NBA pa dos aña. 

Saric añadi 18 punto, Robert 
Covington y Nik Stauskas 
aporta 15 cada uno. 

Brook López a termina cu 26 
punto pa Nets, cu a perde 6 
wega sigui y a cay cu un mar- 
ca di 8-28. 


Novak Djokovic a gana Andy Murray 



DOHA, Catar (AP) - 
Novak Djokovic a man- 
tene su titulo di e Open 
di Catar, ora cu el a gana 
e Britanico Andy Mur- 
ray den final cu e score 
di 6-3, 5-7 y 6-4. 


Ambos rival a mustra nan 
miho wega durante 2 ora 
y 54 minuut. Djokovic ta- 
bata tin mester di 4 match 
point- tres den e di dos set 
y un den e di tres- pa por a 
bay cu e victoria. Djokovic 
tabata tin suerte cu nan no a 
descualific’e pa accidental- 
mente dal un hende muhe 
ora cu el a dal e bala abou 
cu rabia. 

Murray a logra su di cuater 
break point, cu un gana- 
mento cu back hand. Aun- 
ke cu Murray a bay ariba 
0-30, e no a logra e mesun 
acto di magia ora Djokovic 
a sirbi pa e wega pa di dos 
biaha, den e di tres set y den 
5-4. E Britanico tampoco a 
probecha di un break point 
den e di seis wega. 

Rudy Richardson (MEP): 


Ken lo paga nos bek pa e abusonan 
economico? Carteranan 
Arubano ta bashi, bashi 


ORANJESTAD - E digno 
pueblo di Aruba no ta 
proefkonijn di niun gobi- 
erno. E abusonan politico 
comete di 2009 pa 2017 ta 
inaceptabel den tur sen- 
tido di palabra. Ta un 
crimen locual Gabinete 
Mike Eman a haci cu nos 
pueblo. 

Prijsnan na pomp di gaso- 
lin ta un crimen, prijsnan na 
supermercado ta un crimen 
y prijsnan na Elmar y WEB 
mas ainda. Ken lo paga nos 
bek e abusonan economico 
aki? Gobierno di Mike Eman 
a hedge nos pa tres aña pa casi 
100% segun Minister Mike 
de Meza, anto e contract no 
por wordo kibra. MEP tawata 
hedge pa tres luna y monitor 


esaki di cerca na un manera 
hopi responsabel compara cu 
locual AVP a haci. 

Un banco pa Noord di nos 
hemisferio a gana miyones di 
dollar riba custia di nos digno 
pueblo. Mescos ta e caso cu 
Lotto pa Deporte unda may- 
oria di ganashi ta bay pa un 
Banco Canades y no den de- 
porte Arubano. Ken di Gabi- 
nete Mike Eman lo paga nos 
bek pa e abusonan cometi? 
Cuanto placa e politiconan 
di AVP a haya bao mesa pa 
core campaña cu ne na 2017? 
P’esey AVP por core campaña 
lucrativo y miyonario cu ban- 
danan, pechi, T-shirt hasta 
bicicleta (bais) berde tawata 
tin na 2013. Esaki sigur mes- 
ter wordo investiga. 


Den e deal spirito di CIT- 
GO unda a sconde mayoria 
di e contract di 2000 pagina 
tambe lo bira un otro dolor 
economico pa nos pueblo. 
PDVSA keto bay ta ocupa cu 
proyectonan di exportacion 
di gas via pipeline pa Colom- 
bia y Brasil lo sigui. Prijsnan 
di gasolin na baca flaco pa 
dicho paisnan. Kico Minister 
Mike de Meza y su coordi- 
nador awo Minister Richard 
Arends a negocia? Nada no a 
wordo negocia pa nos pueb- 
lo haya gasolin super barata 
manera Colombia, pero ta 
organisa fiesta y mas fiesta 
pa tapa e abusonan aki. Na 
Aruba nos kier rebaho sub- 
stancial riba energia mirando 
e abusonan politico cometi 



desde 2009 contra nos digno 
pueblo. Nos mester cambio 
awo y pueblo lo uni pa trece 
e cambio. E unico alternativa 
ta Movimiento Electoral di 
Pueblo pa nos para e abu- 
sonan contra nos. Esaki ta e 


momento pa rescata nos pais 
di perdicion na man di par- 
tido AVP y nan sponsornan 
miyonario cu ta kita e dig- 
nidad y honor di nos pueblo. 
“Mas vale morir de pie, que 
vivir de rodillas.” 


Renny Nisbet (PPA): 

Con MEP por a vota pro ‘acuerdo Citgo’ pa awe MEP ta cuestiona 

contenido di e acuerdo 


ORANJESTAD - Cu aten- 
cion PPA a tuma nota di 
declaracion di miembro 
di parlamento pa MEP mr. 
Addy Thijsen cu a cuestio- 
na e hecho cu miembro di 
2de kamer Hulandes apa- 
rentemente a haya un rap- 
port di gobierno di Aruba 
encuanto di Citgo/PDVSA 
y e futuro upgrader cu 
parlamento di Aruba no a 
ricibi. 

E1 a accentua cu Prome 
Ministro di Aruba mr. Mike 
Eman lo a bisa Hulanda cu 
e no ta desea pa miembro di 
parlamento y otro ricibi copia 
di e rapport aki! Tambe mr. 
Addy Thijsen ta accentua cu 
lo por tin cos den e rapport 
aki cu nan di MEP no ta con- 
sciente di dje. 

Pregunta di PPA ta cu si MEP 
ta di opinion cu lo por tin in- 
formacion cu a keda scondi 
pa MEP como oposicion 
den parlamento anto con bin 
MEP a vota pro a acuerdo cu 
gobierno a negosha cu CIT- 
GO/PDVSA anto? Pasobra 
votando pro MEP a bay para 
banda di gobierno di AVP 
y fraccion di AVP pa loke ta 
trata e acuerdo no pa habri e 
refmeria pero pa ‘transforma 
e facilidad’ na San Nicolas 
den un Upgrader cu tur con- 
secuencia y risico cu ta bin 


hunto cu esaki. 

PPA tabata e unico organi- 
sacion politico cu di pafo di 
parlamento a cuestiona gabi- 
nete Mike Eman su maneho 


den esaki profundamente. 
Tambe PPA a accentua cu si 
un oposicion den Parlamento 
pretende cu ta nan a logra e 
proceso cu lo conduci pa un 
reapertura cu despues ofi- 
cialmente a wordo yama un 
‘transformacion den un Up- 


grader’ esaki ta haci e oposi- 
cion mas ‘zwak’ pasobra 
gobernacion tabata sa cu con 
nan maltrata oposicion den 
e proceso aki MEP en todo 


caso lo a vota ‘pro’. Pa awor 
MEP ta cuestiona cu gabinete 
Mike Eman lo por tin cos 
scondi. PPA ta haya un posi- 
cion no consecuente y coher- 
ente, pasobra MEP votando 
pro a ‘acuerdo’ a tuma e re- 
sponsabilidad completo hun- 


to cu AVP PPA ta ripiti MEP 
y tambe e ex partido/fraccion 
di Democracia Real a bay para 
banda di AVP den e caso aki y 
como tal ta completamente y 
directamente responsabel pa 
e caos cu e acuerdo aki lo por 
crea durante e 15 y kisas 25 
aña nos dilanti. 

PPA lo keda cuestiona e 
acuerdo aki pasobra Aruba 
ta core un risico fmanciero 
enorme a consecuencia di su 
garantia cu indirectamente ta 
wordo duna y Aruba lo core 
un risico enorme riba tereno 
di ‘salud publico y medio am- 
biente, mientras gran mayoria 
trabao cu lo ta pa ‘contratista 
y nan trahado’ no a wordo 
proteha pa trahado local. 

E terminologia uza ta indica 
claramente cu solamente ora 
ta trata tuma trahado den ser- 
vicio pa e empresa CITGO 
Aruba NV tin un proteccion 
pa trahado local na 80 % ver- 
sus 20 %. Pero ora ta trata 
‘contratista y nan trahado’ ta 
wordo menciona claramente 
cu CITGO y/of esunnan cu 
a gana e ‘contract mayor’ lo 
ta liber den kende nan tuma 
pa eherce un parti di e tarea y 
cua trahado nan ta uza y esaki 
‘completamente liber’ esta ‘to 
their total discretion.’ Y esaki 
MEP y ex Democracia Real sa 
debidamente, pero ta sconde 
e realidad aki pa pueblo! 


No cab’e duda cu e contract 
cera cu Citgo/PDVSA lo crea 
cierto movecion economico 
pero hunto cu esaki lo bin 
cierto consecuencia riba tere- 
no di medio ambiente y salud 
publico cu na opinion di PPA 
nos pueblo no a wordo pre- 
para pele. 

A colga dilanti pueblo cu lo 
tin hopi trabao den futuro 
cercano, pero no a splica 
pueblo cu hopi di e cupo di 
trabao aki lo ta pa trahado 
di exterior mientras e socie- 
dad di Aruba ta paga un prijs 
caro pa nos medio ambiente 
y salud publico y esaki kere 
PPA ta hopi ‘suavemente 
bisa’. 

Concluyendo PPA for di pafo 
di parlamento lo tene gabi- 
nete Mike Eman/de Meza 
(AVP) y e 20 miembro di 
parlamento di AVP/MEP 
y ex Democracia Real cu a 
vota pa un acuerdo sin sa e 
contenido completo di esaki 
directamente responsabel. 
PPA ta tene e partido RO.R. 
tambe directamente respon- 
sabel como cu Sr. Otmar 
Oduber tabata ministro di 
gabinete Eman cu a negosha 
un contract hopi debil y cues- 
tionabel y Sr. Andin Bikker 
(ex Democracia Real) tambe 
a vota ‘pro’ e acuerdo hopi 
cuestionabel aki. 

Elton Lioe-A-Tjam (ABO): 

Pueblo, tene cuido pa e profetanan tradicional cu nan show y 



ORANJESTAD - Manera esaki 
ta e prome articulo pa e aña aki, 
ainda partido ABO kier a desea e 
pueblo un bon y bendiciona 2017. 

Pa hopi aña caba, silenciosamente nos 
dianan di fiesta tradicional y/o religio- 
so no ta wordo balora of respeta mas. 
Algun hasta ta wordo reemplasa. E 
pregunta ta dicon of pakico? Ta paso- 
bra kisas nos cultura y custumbernan 
no ta suficiente bon pa algun hende? 
Porta pasobra cu nos mes no ta balora 
mas locual ta di nos? Porta pasobra cu 
nos tin un compleho di inferioridad 
pa otro cultura? Of porta pasobra cu 
solamente e actividadnan unda placa 
por wordo gana of un meta politico 
por wordo logra, ta wordo considera 
awendia como ‘tradicion y cultura’? 

Awendia, tampoco tin respet pa 
trankilidad den bario, custumbernan 
tradicional of e orario cu un negoshi 
por ta habri. Awendia parce cu tur cos 
por of cu e pueblo local tin cu acepta 
tur cos. Na tur pais respeta na mun- 
do, idioma, cultura, tradicion, norma 
y balor ta wordo respeta, cuida y pro- 
teha. Pero parce cu awendia na Aruba, 
esakinan no tin importancia. Parce cu 
fiesta so, ta importante. E droga pa 
laga un parti di e pueblo lubida riba 
tur otro cos. Incluso su identidad. 
Carnaval a wordo asina tanto gerek, 
cu awendia e ta cuminsa na november 
y tur dia tin un actividad pa ‘pueblo 
(hubentud)’. Cu e rekmento aki di 
carnaval, tur nocion pakico carnaval 
ta wordo celebra a wordo aboli. Ni un 
lastro mas di esaki. Carnaval awendia 
ta un fiesta, unda solamente tin aten- 
cion pa e parti comercial y unda algun 
politico por bira mas rico y popular. 

Tanten cu un parti di pueblo keda den 
un estado mental continuo di fiesta, e 
lo no mira of acepta e berdad amargo, 
ora e fiesta a caba. Pero tur cos tin un 
prijs. Lamentablemente e prijs cu lo 


tin cu bay wordo paga pa intolerancia 
pa e reemplaso silencioso di locual ta 
di nos y cu a haci nos ken nos ta, lo 
ta halto. 

Aña 2017 ta un aña electoral. Pero 
prome cu e aña mes a habri, pueblo 
por a ripara atrobe cuanto show y 
spetakel a wordo organisa, pa asina 
laga un parti di pueblo kere cu tur 
cos ainda ta bon y pa trata di laga e 
otro parti lubida riba e desasternan y 
corupcion politico. ‘Regalonan chiki- 
to’ a wordo parti na grandi, sin cu a 
presupuesta fondonan pa cu esakinan. 
Caya Betico Croes a wordo ‘habri’ cu 
un show den c Corvette’, despues cu 
el a wordo cera y e comercio a wor- 


do mata cu e shownan di 'Tram’ y di 
'Wielklem’. Pero e cherry riba e bolo, 
tabata e spetakel di un prome minis- 
ter colga patras di un truck di Serli- 
mar, pa asina laga algun hende lubida 
riba e asunto di dump. Pues na luga 
di reconoce y admiti cu nan a destrui 
Aruba, cu e mega debe a sigui explota 
a pesar di tur medida cu cual a suta 
pueblo cu nan, cu e problemanan so- 
cial y criminalidad a sigui aumenta, 
cu pa via di un maneho structural di 
fiesta y show no tin cas social of tere- 
no mas pa e hende local, keto bay nan 
ta sigui ofrece pueblo show, spetakel, 
fiesta y carnaval como 'solucion’. 
Aruba a wordo goberna semper pa e 


mesun partidonan tradicional y cada 
eleccion pueblo por scucha e mesun 
promesanan, plannan bunita, y kende 
a horta mas cu e otro, pa gana con- 
fiansa di pueblo. Tur esaki pa camu- 
fla cu en realidad nunca e partidonan 
tradicional a tuma pueblo su interes 
na serio, nunca nan a scucha pueblo 
y semper a haci locual nan patroci- 
nadonan a ordena. Awor cu nos ta na 
bispo di un otro eleccion, diripiente 
algun politico tradicional a 'mira e 
luz’, kier laga pueblo kere cu ta e otro 
partido tradicional ta e unico respon- 
sabel pa e destruccion y entreguismo 
di nos isla, kier mas democratisacion 
pa pueblo y mas ‘transparencia’. E 
mesun cantaleta y engaño di 31 aña. 
Nada nobo. Ainda ta fresco den me- 
moria e frase: ‘campaña ta un cos, 
goberna ta otro’. 

E aña aki, lo haci cu Aruba a wordo 
goberna pa 16 aña largo pa un solo 
partido. Pues no por tin un otro cul- 
pabel pa nada. Pueblo a duna tur dos 
partido tradicional 8 aña e mandato 
absoluto pa cumpli cu locual nan a 
priminti durante campaña, y den nin- 
gun sentido algo a wordo logra di es- 
akinan. Nos sistema electoral tambe 
ta 'Rigged’ y e ta carece di tur prin- 
cipionan democratico basico. E ac- 
tual sistema tin e solo meta pa sigui 
mantene un parti di e pueblo ciega- 
mente adicto na e politico tradicio- 
nal, pa e no mira cu nos identidad ta 
wordo reemplasa y nos patrimonio 
entrega silenciosamente. Despues di 
31 aña di Status Aparte, Aruba ta un 
isla bancarota, uno dividi y uno unda 
cada dia nos cultura y balornan no ta 
wordo respeta of ta wordo reemplasa. 
Cuanto chens mas e politico tradicio- 
nal tin cu haya? E politico tradicional 
no a demostra suficiente cu su unico 
meta tabata pa sirbi su propio interes? 
Pues pueblo, den e temporada di car- 
naval y e aña electoral, tene cuido pa e 
profetanan tradicional cu nan show y 
testimonio falso. 


Rudy Richardson (MEP): 


Prome Minister Mike Eman ta Contra San 
Nicolas, Contra Aruba y 
Contra Rey di Hulanda 


ORANJESTAD - Nos tin 
un Prome Mandatario 
burachi di poder. Siman 
pasa nos gobernador nobo 
SE Alfonso Boekhoudt a 
duna su inauguracion na 
nos Parlamento. 

Sr. Eman a presenta cu su Vak 
Minister Richard (0 voto) 
Arends y e otro 6 Minister- 
nan cu ta cobra un schat di 
placa di pagado di belasting 
a keda sin presenta. Den e 


recepcion inaugural pa nos 
gobernador esaki tawata pio. 
Niun Minister no a presenta, 
solamente dos Parlamentario 
di AVP Den e rueda di prensa 
di e Forsa (Bobo) Nobo ex 
Minister Otmar (10.000 m2) 
Oduber no a condena e ac- 
titud infantil y bergonsoso 
tampoco, pues indicando cu 
su persona tambe ta contra 
San Nicolas, Aruba y Rey di 
Hulanda. 

Falta di respet 


Esaki ta un falta di respet to- 
tal pa nos Cas Real. Tanto Sr. 
Eman a papia di bon relacion 
cu Reino, tur luna un por- 
tada cu ta costa balente placa 
pa pretende algo cu Sr. Eman 
no ta. Acaso Sr. Eman a lu- 
bida cu Rey Willem Alexan- 
der a corona Sr. Boekhoudt 
y hasta gobierno Hulandes a 
dun’e su debido respet, algo 
cu Gabinete Mike Eman a 
nenga di haci. 

Continua pagina 23 

Benny Nisbet (PPA): 

Contribucion di PPA na e solucion di e crisis den centro di Oranjestad 


ORANJESTAD - Aña 2017 a inicia y un di e 
prome topico cu merece di ta riba agenda di 
Conseho di Ministro y parlamento di Aruba 
ta ‘Oranjestad nos capital’ esta e centro di 
Oranjestad muy en special. E maneho fatal 
di gabinete Mike Eman (AVP) y x ministro 
Otmar Oduber (P.O.R) a causa suficiente 
daño na nos capital Oranjestad. 

PPA ta cuminsa reconoce cu gabinete Mike Eman 
a inverti basta fmancia den Oranjestad contrario na 
otro districto cu a ricibi masha poco mes hasta PPA 
ta proyecta esaki como mas cu 2000 miyon, esta 2 
biyon di florin na Oranjestad. Oranjestad berdad a 
haya un inversion enorme, pero na mes momento 
Oranjestad nos capital no a haya un bida manera el 
a merece despues di un inversion asina. 

Pakico? Di con? Unda gabinete Mike Eman a 
faya anto? 

Esaki a consecuencia di algun decision unda otro 
interes a wordo mara na e funcionamento di 
Oranjestad como nos capital. Gabinete Mike Eman 
cu ex ministro de Meza como ministro di Financia 
a hinca Aruba den un crisis fmanciero creando 
un debe nacional di otro mundo. Esaki a causa cu 
caha fmanciero di gobierno a keda sin suficiente 
fondo pa funciona. Basa riba esaki gabinete Mike 
Eman (AVP) a tuma e decision pa pone un stop 
na e ‘subsidio’ cu gobierno ta duna anualmente na 
e compania di transporte publico esta Arubus. E 
Ministro principalmente responsabel pa e decision 
aki tabata Min Pres Mike Eman, Min Mike de 
Meza y min Otmar Oduber encarga cu Arubus 
NV y Min di Financia Sr. Bermudez. Esaki a 
pone cu ex ministro Otmar Oduber (awe PO.R) 
a lansa e idea pa crea un Aruparking na unda cu 
Arubus lo mester por logra fondo p/m di e idea aki. 
Aruparking su meta a bira cobra pueblo pa parkeer 
nan auto den centro di Oranjestad pa despues 
move banda di e hotel grandi y seguidamente na 
Noord, Sta. Cruz, Savaneta y San Nicolas unda 
cu lo por tin un concentracion di pueblo sea 
pa comercio of pa sitio unda gobierno ta duna 
servicio! Pero e introduccion di Aruparking den 
centro di Oranjestad a dal pueblo hopi duro esta 
cobra pueblo pa parkeer riba sitio cu a wordo traha 
cu belasting di pueblo y pa colmo uza di un £ klem’ 
pa klem propiedad di pueblo a causa un Tsunami 
di malcontento! Pueblo a stop di bay Oranjestad 
nos capital pa haci nan ‘shopping’ y comercio a bira 
esun cu a wordo seriamente perhudica! 



$. '-T'. 


E introduccion di e ‘street trolley’ na forma robes 
tambe a haci daño na e centro di Oranjestad! 

Y e decision pa ‘stop’ trafico den centro di 
Oranjestad, esta nos caya grandi tambe tabata tin 
un efecto negativo riba Oranjestad nos capital! 

En todo caso cu tur e inversion den 'Oranjestad nos 
capital’ e locual a desea di mira esta un movecion di 
henter contento bishitando nos capital tanto local 
como bishitante no a tuma luga. Manera PPA ta 
menciona hopi ciudadano no ta bishita Oranjestad 
y esunnan cu bishit’e ta haci esaki den un pura di 
otro mundo. Nan kier sali for di Oranjestad pa 
caba. E pensamento di nan auto geklem ta reenforsa 
e pensamento aki. 

Awor cu aña 2017 a habri, PPA ta exigi pa gabinete 
Mike Eman (AVP) tuma e siguiente decisionnan: 
Esaki como solucion pa e epoca ‘scur’ di 'Oranjestad 
nos capital’. 

1. Ta elimina e tarea di Aruparking inmedi- 
atamente! 

Cu esaki ta prohibi e uzo di ‘klem’ den cu- 
alkier forma riba e isla di Aruba! Ta prohibi 
pa e tarea di Aruparking por bay pa cualkier 
otro sitio riba nos Isla. Un punto fmal na e 
capitulo scur aki! 

2. Ta introduci un tarea positivo pa Arupark- 
ing, esta un Aru guide & Information Ser- 
vice’ pa yuda nos pueblo como nos bishi- 
tante cu informacion durante e bishita pa 


Oranjestad. E personal cu antes ta pone 
boet y klem lo mester haya un adaptacion 
di nan tarea den ‘historia’ di Aruba y nat- 
uralmente e historia y desaroyo di Oran- 
jestad pa nan por duna e informacion na 
pueblo y bishitante. 

3. Gobierno lo mester duna D.O.W e instruc- 
cion pa inmediatamente crea un plan pa un 
‘plasa’ na fmal di Caya G.F. Croes net pa 
ariba di ex Niki Habibe. Un plasa cultural 
na unda lo bende souvenir, arte, cultura 
y presente nos folklore den tur su faceta. 
Esaki pa haci esey atractivo pa turista baha 
na fmal di caya tambe! (anotacion tuma un 
ehempel di con un ambiente positivo tin 
rond di ‘Djiespi’s diabierna atardi). 

4. Na mes momento gobierno en coopera- 
cion cu Mambo lo mester presenta un plan 
di mercadeo pa e ‘centro di Oranjestad’ 
na tur instancia envolvi den e ‘mercadeo y 
sales’ di Aruba como destinacion turistico y 
e linea di barco turistico cu ta sirbi nos pais! 

5. Gobierno di AVP lo mester realisa cu nan 
no a presenta nunca ningun vision di 
con e gobierno Eman ta mira desaroyo di 
Oranjestad y como tal maske ta hopi laat 
gabinete Mike Eman (AVP) mester pre- 
senta un Vision’ pa desaroyo di Oranjestad 
y den cual parti di Oranjestad gobierno lo 
prefera di mira cierto desaroyo p.e. comer- 
cial, turistico y fmanciero. Gobierno lo por 
ofrece un pakete di incentivo fiscal tambe 
pa logra e vision aki! Como tal Conseho 
di Ministro lo mester tuma un decision pa 
un comision di gobierno, Mambo y/of otro 
instancia comercial pa traha un vision asina 
pa yena e bashi awor cu gobierno di AVP a 
faya barbaramente casi ocho aña largo. 

Esaki ta un par di idea di PPA cu lo por contribui 
na un solucion pa ‘Oranjestad nos capital’ e Centro 
di Oranjestad y nos Caya grandi comercial/turistico 
pa nos lubida nos mundo fmanciero! Nos pueblo 
mester realisa e importancia di 'Oranjestad como 
nos capital’ pa nos Isla, nos pueblo pero mas ainda 
como un destinacion turistico den Caribe. P’esey 
PPA tin nos vision pa inverti den un vision/proyecto 
di un Aruba World Trade Center pa expande y 
accentua e ‘rol’ cu Oranjestad nos capital ta hunga 
den nos economia Arubano. PPA lo bin bek riba 
esaki den futuro. 

Acaso nos Prome Minister a lubida 
nos constitucion mustrando clara- 
mente un peliger pa nos estado di 
derecho? Esaki ta e eror di Mike 
Eman su bida despues di a haya 
un KB na 2014 pa mal maneho di 
pais Aruba entre 2009-2013. Y esaki 
despues cu su Gobierno a hiba un 
welga di hamber fracasa y conse- 
cuentemente un supervision fman- 
ciero como Curatela, entregando 
un parti esencial di nos Autonomia. 
Nunca mas Mike Eman por drecha 
e falta total y dictatorial contra nos 
Cas Real. 

Rabia riba Cas Real 

Sr. Eman ta e unico responsabel pa 
henter e blunder politico aki paso- 


bra e no a haya su kier. Den pura su 
ruman homber ex Prome Minister 
Henny Eman a bay casa pa por bira 
Gobernador, pero Mike Eman su 
plan tawata un fracaso total incluy- 
endo e otro candidatonan pa gober- 
nador. Loke Sr. Eman y AVP a haci 
ta causa daño grandi na nos pais. Un 
falta di respet pa coronacion di nos 
Rey su representante no ta bay wor- 
do lubida nunca mas. 

Nos di Movimiento Electoral di 
Pueblo a scrap fecha di Independen- 
cia na 1990 bao liderazgo di nos Lid- 
er e tempo ey Sr. Nelson Orlando 
Oduber. Contrario di locual AVP a 
haci ta mustra odio contra nos Rey. 
Nos tur por corda e welga di hamber 
pa un siman, batimento di wea y ti- 
ramento di awa riba ex Gobernador 


su auto y tambe menasa na su cas. 

Sr. Eman tin rabia riba Cas Real pa- 
sobra e no por a sigui manipula y 
aproba su presupuestonan ficticio 
cu ayudo di su compinchinan per- 
hudicando e destino di henter nos 
pueblo. 

Gasta tur placa di nos pais y basica- 
mente triplifica nos debe nacional 
contra tur regla di bon goberna- 
cion. Te na 2040 cu un crecemen- 
to economico di 3% kisas por yega 
bek unda Movimiento Electoral di 
Pueblo a laga nos pais na 2009. 

Mas daño na nos pais 

No tin palabra pa describi e mal ac- 
titud infantil contra nos Cas Real y 
contra nos Gobernador. No tin un 
medio di comunicacion cu no sa 
cuanto placa Gabinete Mike Eman 


a fiesta cu ne iresponsabelmente cu 
awe miles di famia na Aruba no tin 
empleo, coriente tampoco awa. Con 
Sr. Rene (Baba) Herdé y e otronan 
den AVP cu a grita pa WODC den 
pasado, anto awe nan ta di acuerdo 
cu e falta di respet pa nos Cas Real? 
Ta cuanto mas daño Mike Eman y 
su partido AVP kier haci na nos pais? 
Sra. Marisol Lopez-Tromp, Lainda 
Westerhoff, Richard Visser, Otmar 
Oduber y varios otro politiconan ta 
bandona AVP, hasta e Minister fra- 
casa di Finanza Juancho (Geen Bez- 
waar) Yrausquin a bolbe pasobra e 
placa ta dushi. 

No tin niun hende den AVP pa pa- 
pia sano huicio cu Mike Eman paso- 
bra nan ta doño di e partido. Esaki si 
tawata un falta di respet total pa nos 
Cas Real pa AVP y AVP-2. 

Parlamentario Chris Dammers (AVP): 

Turismo pa Aruba ta keda e pilar mas 
importante pa nos economia 


ORANJESTAD - Esaki ta 
loke miembro di fraccion 
di AVP den Parlamento, 
Chris Dammers a trece 
dilanti ora e la analisa 
nos cifranan di turista pa 
e añanan 2015 pa 2016 y 
locual ta pronostica pa 
aña 2017. 

Retonan regional y mundial: 
Situacionnan economico na 
paisnan manera Brazil, Can- 
ada y Inglatera, winter suave 
na Merca, problema cu Zika, 
eleccionnan na Merca, situa- 
cion na Venezuela. Tur esaki- 
nan ta aspectonan of prob- 
lemanan cu ta pone un turista 
duda si e lo bay biaha si of no. 

Seating capacity pa Aruba: Pa 
locual ta aña 2017 nos a cum- 
insa cu un bon noticia cu un 
vuelo directo pa Forth Lau- 


derdal cu Jetblue. Esaki ta un 
vuelo diario cual lo ta alred- 
edor di 54.000 stoel extra pa 
aña. Forth Lauderdale ta un 
aeropuerto di unda Jetblue so 
tin un alrededor di 100 vue- 
lo pa dia, incluyendo e West 
coast di Merca. 

Estimated Final Stay-over pa 
2016: Algo cu sigur ATA a 
haci bon ta tene su cifra separa 
pa un total di turista contan- 
do esunnan di Venezolano y 
den un otro scenario lagando 
esunnan di Venezolano afo pa 
e añanan 2015 y 2016. Esaki 
sabiendo cu e fenomeno di 
turistanan cu ta bin pa swipe 
dollar lo ta algo temporal. Pa 
aña 2016 sin e turistanan di 
Venezuela nos lo conoce un 
crecemento fmal di alrededor 
di 2.3% den e turistanan cu a 
bin Aruba. Si nos tin di bisa 


cu tin un nucleo anualmente 
di turistanan di Venezuela cu 
ta alrededor di 150.000 cu ta 
e turistanan cu semper a bin 
pa gasta den nos economia. 
Na aña 2015 nos a yega un 
piek di alrededor di 350.000 
turista for di Venezuela door 
di esunnan cu tabata bin pa 
swipe dollar. Pa aña 2016 nos 
lo cera 2016 cu alrededor di 
210.000 turista di Venezuela, 
na unda ya nos ta mirando cu 
cos ta normalisando bek. 
Stay-over arrivals 2017: Pa 
locual ta e stay-over turista 
nan - sin Venezuela - e pro- 
nosticonan ta mustra cu nos 
lo tin un crecemento di 7% pa 
aña 2017 y si tuma Venezuela 
tambe na cuenta e crecemen- 
to lo ta di 1%. Den comienso 
di aña 2017 ainda nos lo sigui 
experiencia caida den tur- 
istanan for di Venezuela cu 
den comienso di aña 2016 ai- 
nda tabata bin den gran abun- 
dancia pa swipe dollar. 
Tourism Receipt 2016 y 2017: 
Pa locual ta e placa cu tur- 
istanan a laga atras pa 2016 es- 
aki inicialmente a wordo pro- 
nostica na un caida di 3.2%, 
door di e diferente manera 
- aki na Aruba pero tambe na 
Venezuela - cu a bin cu me- 
didanan pa frena e Venezola- 
nonan cu tabata bin Aruba pa 


swipe dollar so. E trend den e 
caida di 3.2% aki nos por wak 
e den e prome kwartaal di 
2016 cu un caida di 1%, den 
e di 2 kwartaal un caida di 
0.1%, pero a mira un crece- 
mento den e di 3 kwartaal di 
1% cu a trece e Tourim Re- 
ceipt te cu september 2016 na 
un caida di solamente 0.03%, 
esta un crecemento flat, du- 
nando un bon perspectiva te 
cu fmal di aña 2016. 
Ocupacion di hotelnan pa 
2016 y 2017: Pa locual ta e 
ocupacion di hotelnan pa aña 
2106 nos por wak cu esaki 
estima pa ta fmalmente na 
79.7%, esta un crecemento di 
1.7% compara cu aña 2015. 
Pa aña 2017 ta pronostica 
cu esaki lo sigui crece te na 
81.6%, esta un crecemento di 
1.9% for di aña 2016. 
Revenue per Avialable Room 
(RevPar) pa 2016 y 2017: Pa 
locual ta e rendimento di 
un camber ta ser calcula cu 
esaki lo cera aña 2016 na US 
179.59 (-3.3% compara cu 
2015) y ta ser pronostica cu 
esaki lo ser aña 2017 na US$ 
187.96 (+4.4). E RevPar na 
di mas halto nos ta haya nan 
na e hotel nan mas chikito na 
nos beachnan cu un suma di 
US$ 285.71. 

Cruise Arrival 2016 y 2017: 


Pa aña 2016 nos a haya alred- 
edor di 649.886 pasaheronan 
cu a yega den un barco cru- 
cero, cual ta 7% mas cu aña 
2015. Cu e barconan extra cu 
ya a anuncia nan mes pa aña 
2017 ta ser calcula cu nos lo 
ricibi alrededor di 746.910 
pasaheronan crucero, cual ta 
15% mas cu aña 2016 y 8% 
mas cu e record di aña di 
2013 cual ta 688.472. 

Tur esaki a ser logra danki na: 

• e bon maneho di 
Gabinete Mike Eman 1 y 2 
en general; 

• ATA pa nan maneho 
pro activo y profesional den 
nan bashi nobo; 

• AHATA caminda 
cu nan miembronan a in- 
verti den e ultimo añanan 
ariba US$ 100 miyon den na 
propiedadnan mehorando 
esakinan y den nan hende- 
nan cu mester duna e servicio 
profesional nan nos bishitan- 
tenan; 

• y muy special e pueb- 
lo di Aruba pa su gran cordi- 
alidad. 

Aruba ta un pais cu sa con pa 
trata nos turistanan, caminda 
cu turista ta “Everybody’s 
Business”, Parlamentario 
Chris Dammers a declara. 


Evelyn Wever Croes (MEP): 

Mike Eman debe Gobernador 
y Rey un disculpa 



STA. CRUZ - Siman 
pasa Aruba por a yama 
bon bini na nos Gober- 
nador nobo, Sr. Alfonso 
Boekhoudt. Parlamento 
di Aruba den un reunion 
solemne a yama Goberna- 
dor bon bini y den nomber 
di Parlamento y di pueblo 
di Aruba e presidente di 
parlamento a haci esaki na 
forma elocuente. 

Pueblo tambe a yama su 
Gobernador bon bini y bo 
por nota cu nos Gobernador 
a uni un gran parti di nos 
pueblo den e orguyo un biaha 
mas di nos hendenan. 
Sinembargo ta duel mi di a 
mira con gobierno di Aruba 
(AVP) a reacciona riba nos 
Gobernador. Nan a briya cu 
nan ausencia pa demostra nan 
malcontento. Ami tampoco 
por a acudi ma e ceremonia 
diahuebs debi na un entiero 
di un primo di mi, sinem- 


bargo, a pesar cu e animo no 
tabata halto, mi a haci tur es- 
fuerso pa t’ey presente diabi- 
erna na e recepcion si hunto 
cu mi coleganan di fraccion 
di MER 

Pero e reaccion di Gobierno 
di Sr. Mike Eman tabata real- 
mente hopi infantil, mus- 
trando manera un mucha 
malcria cu no a haya su gusto. 
Esaki a wordo desaproba pa e 
gran parti di nos comunidad. 

Laga nos no lubida con e pro- 
ceso di nombramento a bay. 
Berdad e proceso di nom- 
bramento no a bay manera 
mester ta den cual Hulanda a 
apunta nos gobernador. Pero 
esey tabata pasobra (1) Gobi- 
erno di Aruba a tarda masha 
hopi cu propone un candi- 
dato, siendo cu nan tabata sa 
masha bon cu e termino di 
Sr. Refunjol tabata yegando 
na su final, y (2) Hulanda no 


a bay di acuerdo cu e nomi- 
nacion di Sr. Angel Bermu- 
dez y Aruba no kier a bin cu 
otro candidato. Esey a tranca 
e proceso manera tur hende 
sa, y na dado momento Hu- 
landa saca su conclusion y a 
tuma un decision. Debi na 
falta di liderazgo di Sr. Mike 
Eman, Hulanda mes a asumi 
e rol di liderazgo pasobra 
no por a warda mas. Ta di 
lamenta cu Sr. Eman ta keda 
rabia en bes di asumi su rol 
di liderazgo bek y demostra 
grandesa. E gran mayoria di 


nos lo a haci esey, demostra 
grandesa y yama Sr. Boek- 
houdt bon bini. Pero locual 
Sr. Mike Eman a haci ta falta 
respet no solamente na nos 
Gobernador sino tambe na 
Rey Willem-Alexander. 

Cu esaki e ta causa daño no 
reparabel na e relacionnan 
den Reino y ta trece duda si 
e por sigui goberna nos pais. 
Pasobra si e ta busca confron- 
tacion riba algo cu e mes a 
causa, con bo por conff e cu 
otro asuntonan mas crucial? 


E actitud aki di Sr. Mike 
Eman no ta yuda nos pais den 
nada. Sr. Eman mester cum- 
insa di pidi disculpa na nos 
Gobernador y na nos Rey. 
Nos ciudadanonan kier sinti 
nan mes orguyoso bek. Or- 
guyoso di nan pais y di nan 
gobernantenan. Nos ciu- 
dadanonan actualmente ta 
sinti berguensa pa e forma cu 
su gobierno ta actuando. Ban 
cambia esaki. Ban uni y ban 
haci nos hendenan orguyoso 
bek di nos dushi pais Aruba y 
di su gobierno. 

Melvin Tromp (AVP): 

Lider di MEP kier un debate sin insulto 
pero no por biba sin insulta AVP 


ORANJESTAD - Ta algo asombroso y 
hasta por bisa un tiki tristo, scucha lid- 
er di MEP, Evelyn Wever-Croes, haci un 
invitacion pa Prome Minister y lider di 
partido AVP, Sr. Mike Eman, pa un de- 
bate politico. 

Esaki e miembro di fraccion di AVP den Par- 
lamento, Melvin Tromp, ta haya algo sin sen- 
tido, sigur ora cu e lider di MEP ta pidi pa un 
debate sin insulto y sin ataca famia di otro. 
“Den un aña di eleccion nos ta kere cu Evelyn 
lo bira serio dilanti di su pueblo, demostra cu 
el a cambia y bira sincero cu nos pueblo di 
Aruba. 

Sinembargo aki ta papia di un lider di MEP 
cu tin shete aña ta bisando cu Mike Eman a 
destrui nos pais, y hasta a yega asina leu pa 
den Parlamento di nos pais y den prensa local, 
bisa cu ‘portanan cu ta habri pa Evelyn, no ta 
habri pa Mike Eman.’ 

Ta mesun persona aki cu ta pidi pa respet ta 
sinta insulta Ministernan di Gabinete Mike 
Eman I y II pa hendenan corupto, a bin cu 
storianan di strawberry gate, cu cantidad di 
otro storianan falso sin sentido, pa simple- 
mente trata di mishi cu credibilidad di nos 
gobierno. 

Ta mesun lider di MEP aki cu kier respet, ta 
bay radio fm di aña y declara na bos halto cu 
e logro mas grandi pa su partido den 2016, 
tabata logro di reapertura di e refmeria di San 
Nicolas, sabiendo cu nunca su partido y su 
persona a cumpli cu pueblo, pa motibo di no 
presenta ningun compania cu tanto el a prim- 
inti, cu lo tabata interesa pa habri e refmeria 
di Aruba. 

Durante ultimo reunionnan na fmal di aña, 
tanto pa presupuesto 2017, pa e cuenta anual 


di 2015 y pa e presupuesto supletorio, el a 
mustra un falta di respet total pa un tremendo 
trabou desplega pa Gobierno di AVR 

Den e reunionnan aki continuamente Evelyn 
practicamente a falta respet pa institucionnan 
riba nos isla, pa profesionalnan cu a haci un 
esfuerso ainda grandi pa yuda hinca e presu- 
puesto nacional den otro, dor di yama e es- 
fuerso aki un hecho ficticio y irealistico. 

No solamente cu palabra pero cu accionnan 
bisto pa henter pueblo dor di no pone su frac- 
cion bin traha cu mas seriedad y hasta ban- 
donando reunionnan di Parlamento, pa bay 
atende cu asuntonan familiar y personal. 

Awor den aña di eleccion Evelyn Wever- 
Croes kier pa tur hende lubida den ki desas- 
ter su partido MEP a laga e pais aki na 2009 
despues di ocho aña di gobernacion, no sola- 
mente riba tereno financiero y economico, 
pero tambe riba tereno social, educacional y 
otro aspectonan caminda e atencion di gobi- 
erno di MEP cual e ta lider actual, a duna mas 
atencion na sirbi famia y amigonan, na luga di 
sirbi interes di pueblo. 

Ta mesun Evelyn aki a organisa reunionnan 
informacion pa stimula su sostenedonan pa 
bin edificio di Parlamento pa crea caos y pani- 
co durante di reunion publico na 2014 y cu na 
fmal di dia a bin resulta den un confrontacion 
serio cu destruccion di edificio di Parlamen- 
to, caminda su persona y su miembronan di 
fraccion ta labora. 

Ta con por lubida tur e cosnan aki, ya cu Ev- 
elyn Wever-Croes mes nunca ta mustra un 
cambio di pensamento politico, no ta mustra 
un cambio den e rumbo cu su partido lo kier 
bay pero ta papia di destrui logronan di Gobi- 



erno di AVP cu ta bisto pa tur hende mira. 

Con e lider di MEP kier pidi pa respet pa su mes y pa su 
partido, si durante di reunionnan den Parlamento, ta insulta 
miembronan di fraccion di AVP como hendenan cu ta forma 
parti di un ‘stempelparliament’ lubidando por completo con 
e fraccion di MEP durante ocho aña, a tolera cosnan inacep- 
tabel, manera entre otro cambio di contractnan di huur pa 
beneficia famia di su persona. 

Ta cosnan cu pueblo no ta lubida y sigur cu Evelyn no mester 
lubida cu nan a tuma luga y si realmente e lider di MEP kier 
un debate riba nivel, e tin cu presenta un vision politico riba 
nivel pa pueblo por mira cu su persona y su partido a cambia 
realmente. 

Durante di dos reunion sigui, Evelyn durante reunionnan di 
Parlamento a uza tempo cu e mester a dedica na e presupuesto 
y cuenta anual, na presenta algo cu tabata parce riba e pro- 
grama politico di su partido, cu no tabata al caso y cu no a 
brinda ningun perspectiva nobo pa pueblo di Aruba. 

Si e lider di MEP kier debati cu respet cu lider di partido AVP, 
Mike Eman, laga e duna e prome ehempel door di duna su 
disculpa na pueblo di Aruba pa e falta di seriedad di henter 
su fraccion na sirbi interes di pueblo den Parlamento, y pa 
no duna splicacion riba asuntonan di su persona relaciona cu 
cuentanan bancario cu nunca el a splica. 

Te na ora cu e no haci esaki, e lider di MEP no por pretende 
di kier un debate politico cu Mike Eman cu si a demostra di 
ta traha pa interes general di nos pueblo, sigur pa esunnan di 
menos entrada cu mester di mas tanto ayudo cu ta posibel,” 
Parlamentario Melvin Tromp ta mustra. 


Fraccion di AVP: 

Vision di MEP pa eleccion ta motiva pa eventual desaster pa Aruba 


ORANJESTAD - Despues di 
shete aña den banki di oposicion 
dor di a wordo castiga pa pueblo 
di Aruba, no ta mira mucho cam- 
bio den partido MEP dirigi pa 
Evelyn Wever-Croes. 

Na 2009 pueblo a kita mandato for di 
e partido geel despues cu pa ocho aña 
largo, no a duna atencion na esun- 
nan den mas necesidad, na un miho 
educacion pa nos yiunan, na cuido di 
nos hendenan, na e situacion precario 
di esunnan den mas necesidad y nos 
pensionadonan. 

Awor cu eleccion ta dilanti porta, e 
lider di MEP ta lanta para y declara 
cosnan totalmente for di sla, sin sen- 
tido y simplemente otro gritonan de- 
sespera pa trata di gana sosten di un 
pueblo votado cu ya a mira e diferen- 
cia grandi entre e Gobierno di MEP y 
e Gobierno di AVP 
“E situacion no ta cambia y nos por a 
mira esaki den ultimo dianan atrobe 
di 2017, caminda negativismo, e an- 
helo pa cosnan bay malo, ta sigui ta 
e motivacion grandi di partido MEP 


pa trata di gana sosten di pueblo un 
biaha mas. 

Na momento cu lider di un partido 
papia cu MEP ta bay drecha e situa- 
cion di fmancia, sin cu su fraccion a 
sostene un solo presupuesto den ul- 
timo añanan, caminda a logra di min- 
imalisa e deficit riba presupuesto na 
exigencianan stipula den acuerdonan 
cu Hulanda, ta bisa hopi di e falta 
di atencion y interes di e fraccion di 
MER 

Ta cu mesun curashi fofo aki, e lider 
di MEP kier papia di criminalidad 
pero no a sostene ningun presupues- 
to caminda a duna e Minister di Hus- 
ticia mas fondo pa diferente proyecto 
cu mester duna mas proteccion na 
nos comunidad. 

Evelyn Wever-Croes ta papia cu 
mester di miho cuido, pero ta cues- 
tiona con Gobierno na 2015 a dicidi 
di pone miyones disponibel pa logra 
scapa e fondo di pensioen y di AZV 
cu gobierno di MEP no a atende ni 
soluciona. 

Ta mesun fraccion geel aki a trata di 
hunga weganan politico cu refmeria, 


insistiendo cu nan tin diferente com- 
pania pa e reapertura di e refmeria 
pero na fmal di cuenta no tabatin nin- 
gun porta habri pa e lider di MEP y 
awor kier papia di logro di MER 
Ta mesun fraccion di MEP a critica 
cifranan di turismo den 2015 ora cu 
nos isla a conoce un fluho grandi di 
turistanan for di Venezuela, cuestion- 
ando con Gobierno ta uza e cifranan 
aki pa papia di un aumento di turis- 
mo, pero awor cu e fluho aki a dis- 
minui, ta critica cu turismo a cay. 
Fraccion di MEP tabata contra di e 
ley di hotelnan all inclusive, acusando 
Gobierno di AVP di kier haci nos isla 
un isla all inclusive, pero despues no 
ta sostene e ley aki pa regula e desar- 
oyo aki.Partido MEP cu nunca a duna 
atencion na nos hendenan den mas 
necesidad, practicamente no a sos- 
tene e decision di Gobierno di AVP 
pa yuda esunnan den mas necesidad 
den ultimo shete aña di gobernacion. 
A cuestiona e maneho di Gobierno pa 
loke ta enseñansa pero ora cu cierto 
desaroyonan a tuma luga, e lider di 
MEP su buffet di abogado na cual 


e tabata afilia, a haci negoshi cu un 
maestra di scol, cobrando suma astro- 
nomico pa representa e persona aki 
den Corte. 

Ta mesun lider di MEP cu a bay Hu- 
landa pa pidi intervencion di Hulanda 
aki na Aruba, trapando autonomia di 
nos pais, ta papia despues di entrega 
di autonomia, mientras cu su gran 
amigo na Hulanda, Bosman ta tratan- 
do keto bay di kita paspoort Hulandes 
for di nos pueblo. 

Loke ta notabel den ultimo dianan ta 
cu Evelyn y su partido no ta demost- 
rando algo caminda pueblo por mira 
cu nan a cambia, cu nan a siña di e 
castigo cu pueblo a impone riba e par- 
tido aki tanto na 2009 como na 2013. 
Loke tur hende ta mira awendia ta un 
insistencia di partido di MEP pa cos- 
nan bay malo, pa nos pueblo wordo 
confronta cu desaster, cu pueblo ta 
sufri sin sikiera duna un solo aporta- 
cion na drecha cualkier situacion cu 
por tin, ya cu esey ta e vision di e lider 
di MEP pa proximo eleccion,” frac- 
cion di AVP ta mustra den su comu- 
nicado. 






^ CONDOLENCIA/RIBA CAYA 


B HIP« 


Durante control dilanti Colegio a gara 
hoben cu droga 

ORANJESTAD - Polisnan 
riba pia durante e parada 
di fakkel a rista varios 
persona dilanti di Colegio 
den Vondellaan. Polis 
a rista un cabayero y a 
resulta cu e ta un persona 

j° n g* 

Den su poder nan a hay’e 
cu droga y a bay over na 
su detencion y personal di 
CEA a keda encarga pa hiba 
e detenido warda, pa wordo 
interoga pa un sub fiscal y su 
mayor mester a presenta na 
warda di Shaba. 


Chauffeur a perde control kibra auto 

riba muraya 

TARABANA 

Diadomingo marduga 
poco pariba di e rotonde 
na Tarabana caminda pa 
bay San Barbola a sosode 
un accident. E chauffeur 
di un Subaru a perde 
control dal e auto contra 
di e muraya di Ying Pin 
Mini Market. 


E sla tabata basta fuerte na 
banda di robes. E chauffeur 
a resulta levemente herida, 
ambulance tabata presente pa 
atende cu ne. 




Algun arma blanco haya durante 
ristamento 



ORANJESTAD 
Diadomingo marduga 
patruya di flex team a 
controla un Toyota Tercel 
cu algun homber aden. 

A pone nan baha for di auto y 
a rista tanto riba e personanan 
y den e auto. A haya dos 
sker y un stanleymes den e 
auto. E oficialnan a confisca 
esakinan y tuma datonan di 
tur persona. 




■^Aurora,^. 

^Ñmraf C 

Tel: 593-0857 1 588-6699 / 560-1403 
Fax: 58S-669S 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu imenso tristesa na nos curazon nos ta anuncia cu a 
bai sosega den brasa di Señor : 



Sra. Juliana S. 
Kelly-Tromp 

Mihor conoci como “ Chichi” 
★31-12-1938 -f06-01-2017 

Acto di entiero lo wordo anuncia despues 


■^A urora.. 

Tel: 593-0357 / 538-6699 / 560-1403 
Fax: 5SS-669S 

M Dios ta amor... y amor ta Dios, 

maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu hopi tristesa nos ta anuncia fayecimento di: 



Estanislao Dirksz 

Mihor conoci como “Esy” 

Ex trahador di D.O.W. 
★27-06-1938 -105-01-2017 

Acto di entiero lo wordo anuncia despues 

CA.10CW 


Sorteo # 1735 


5667 


2234 


4506 


Sorteo # 1735 


2047 



Sorteo # 1735 


6097 


Libra 



Sorteo # 



DIARIO 


SUPER 

4 


Sto. 

Domingo 



^ambiatt* 0 




Sorteo # 6073 


7234 


8186 


4351 


Sorteo #5117 


3185 



Sorteo # 3876 


1954 


Capricornio 



Sorteo # 1589 


1367 


8073 


3247 


Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 08 Jan 2017 Merdia 


urrr 



o 


Sorteo # 


Joker 


Letter 


0 

x Jackpot 

0 

x Match 4+ 

0 

x Match 4 

0 

x Afl. 12,00 


120 . 000 ,- 



13-20-25-28-29 

Sorteo # 3935 

Proximo Jackpot 

0 

x Jackpot 

59 . 000 ,- 

1 

x Match 4 

73 

x Afl. 8,00 






Sorteo # 

Mega Ball 

0 

x Jackpot 

Proximo Jackpot 

1 

x match 4 

300 . 000 ,- 

1 

x Afl. 500,00 

59 

x Afl 50.00 

58 

x Afl. 15,00 



Afl. 400.000,- 




08JAN 2017 
5952-6795-3878 

9952 

8896-7572-7156 


DIARI0 


07JAN2017 
9552,3112, 9546 


SUPER 8842 
4 07JAN 2017 
SMARTPLAY 
DAILY 
FLAMINGO 

08JAN2017 

SMARTPLAY 

DAILY 

FLAMINGO 


4220, 4791,3689 
8520, 9397, 4815 
1786,7472, 5715 


7156-7559-6783 

6428-7490-4576 

6071-1332-2691 


Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 07 Jan 2017 Anochi 




Sorteo # 1759 


05-18-25-33-34 


Joker 


32 


Letter 


0 

x Jackpot 

0 

x Match 4+ 

0 

x Match 4 

63 

x Afl. 12,00 


120 . 000 ,- 


MtO 




Afl. 400.000,- 



Aries 


Un amigo sincero lo yuda bo e dia aki. Lo bo 
representa e number di un di e horoscopnan, 
asina ta, actua como tal. Ora bo ta unico, bo 
no mester ten miedo. Numbernan pa awe: 7, 
14, 33 y 34. 


No mira e cosnan superñcialmente, pro- 
fundisa bo mes den bo sentimentonan. Si 
tabata tin situacionnan di separacion, bo ta 
den e proceso di reconciliacion. Number- 
nan pa awe: 9, 24, 35 y 44. 



Tauro 



06-13-16-18-29 

Sorteo # 3934 

Proximo Jackpot 

0 

x Jackpot 

58 . 000 ,- 

4 

x Match 4 

93 

x Afl. 8,00 




A- 


Sorteo # 

Mega Ball 

0 

x Jackpot 

Proximo Jackpot 

1 

x match 4 

300 . 000 ,- 

1 

x Afl. 500,00 

59 

x Afl 50.00 

58 

x Afl. 15,00 


Bo intuicion lo sirbi bo pa aclaria dudan- 
an. Si bo combina lo miho di bo signo cu 
e intuicionnan cu lo bo ricibi awe lo bo 
por reconkista e amor asina desea pa bo. 
Numbernan pa awe: 19, 21, 27 y 35. 



Geminis 


No molestia bo mes cu hendenan nega- 
tivo. Concentra bo mes y lo bo wak con 
bo lo resolve e problemanan cu ta bin ta 
lastrando bo for di aña pasa. Numbernan 
pa awe: 4, 12, 22 y 36. 



Leo 


Un hende lo trece un noticia hopi agrada- 
bel. Si bo bay tin un cita, e lo sali hopi bon 
y pronto lo bo cuminsa cosecha e resulta- 
donan sentimental cu lo cambia bo bida. 
Numbernan pa awe: 10, 30, 35 y 46. 


Un deseo ta wordo cumpli. Si bo priminti 
algo, percura pa bo por cumpli cun’e, ya 
cu si bo papia di forma impulsivo basa riba 
un emocion, por pone bo den problema. 
Numbernan pa awe: 11, 24, 32 y 44. 



Concentra bo energia den bo propio asun- 
tonan. Si bo ta feliz na e momentonan aki, 
no ta prudente pa trece awor aki loke a pasa 
den pasado. Bo bida ta pasando awor aki. 
Numbernan pa awe: 16, 25, 32 y 45. 


Libra 


Lo o sinti bo mes recompensa emocio- 
nalmente. Cu e influencia planetario lo 
bo por comproba con tur cos cu ta haci 
bo emocionalmente daño lo aleha. Num- 
bernan pa awe: 12, 21, 27 y 38. 



ri 


Sagitario 


SAGITARIO- Luna den bo signo, lo 
pone bo rectiflca un eror y lo bo sinti 
bo mes miho. Lo spera bo un bon noti- 
cia di un hende cu ta leu for di bo, pero 
ta yega na bo den e proximo dianan. 
Numbernan pa awe: 5, 14, 27 y 31. 



Venus den bo signo lo envolve bo 
den un cantidad di gasto y compra. 
Esaki ta un dia hopi 
importante pa abo, ya cu e planeta 
di amor ta drentando den bo signo. 
Numbernan pa awe: 19, 23, 39 y 46. 


Lo bo bay scucha algo cu lo causa bo ad- 
miracion. Corda cu den e momentonan 
aki Luna ta den un signo di candela. Hopi 
espontaneo y habri pero alabes hopi re- 
flexivo. Numbernan pa awe: 2, 25, 39 y 
46. 


Aquario 


Cuidado cu atracado y abusado. Esaki ta 
un ciclo di revelacionnan sentimental. Po- 
siblemente 

lo bo descubri cu un hende ta stima bo 
den silencio. Numbernan pa awe: 10, 13, 
29 y 38. 

FUNDACIONNAN 


Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@ hotmail. com 



Dokter na warda 

Oranjestad 

Dr. D. Cuba Tel. 583 3330 

Botica na warda 

Oranjestad: Santa Cruz Tel. 585 8028 
San Nicolas Aloe Tel. 584 4606 


SERVICO Dl TAXI 


Aruba Transfer Tour & Taxi C.A. 
Pos Abao #4 1 
RO.Box 723 Aruba 
Tel: 582-21 1 ó / 582-2010 
Fax: 583-6988 
Ta xi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 



Schedule di Crusero 2017 


SUN 


01 



TUE 


03 


01 | | FREEWINDS - Dept. 


ARR 


DEPT 


23.00 


BERTH 


CARNIVAL SUNSHINE 


BRITANNIA 


TUI DISCOVERY 


12.00 


08.00 


08.00 


22.00 


17.00 


23.00 


C/T 


WED 


04 



THU 


05 


FREEWINDS 


06.00 


CARNIVAL VISTA 


ALBATROS 


08.00 


07.00 


16.00 


14.00 


FRI 


06 



SAT 


07 



SUN 


08 



MON 


09 


06 PACIFIC PRINCESS 


12.00 20.00 


13.00 23.00 


SILVER WIND 


FREEWINDS - Dept. 


12.00 


23.00 


23.00 


08.00 18.00 


EMERGENCIA 

911 


POLIS 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 

913 

Seguridad Nacional 11911 

BOTICA 

Aloe 

584-4606 

4 Centro Medico 

584-5794 

Central 

585-1965 

Dakota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

Aurora 

588-6699 

Ad Patres 

584-2299 

The Olives Tree 

584-8888 

Royal Funeral H. 

586-4444 


Centrale Bank van Aruba 

ISIFR 4834 

OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 6 Jan, 201 T EN TOT NADER ORDER 

va I uta 


Ned. Antil. Gulden 

Rer 7\NG 1 OO 

ANG 

Amerikaanse dollar 

USD 

Ganadese dollar 

CAD 

Zwitserse frank 
(per 1 OO) 

CHF 

Pond sterling 

GBR 

Japanse yen 
(per 1 O.OOO) 

JPY 

EURO 
(per 1 OO) 

EUR 

Deense kroon 
(per 1 OO) 

DKK 

Noorse kroon 
(per 1 OO) 

NOK 

Zweedse kroon 
(per 1 OO) 

SEK 


aankoop van publiek 


verkoop aan 

bankpapier 

wissels, CHQ's 
reischeques en 
overboeki ngen 

publiek 

98.00 

1 00.00 

biljetten 

1 00.20 



chq./overboeking 100.00 

1 .77 

1 .78 


1 .80 

1 .32 

1 .34 


1 .36 

1 75.61 

1 76.33 


1 77.1 3 

2.13 

2.18 


2.24 

1 52.1 5 

1 53.54 


1 55.08 

1 86.89 

1 88.60 


1 90.49 

24.38 

25.10 


25.90 

1 9.97 

20.69 


21 .49 

1 8.72 

1 9.44 


20.24 

Cumpleaños di Santa Filomena 10 Januari 2017 


ORANJESTAD - Rev. Pas- 
toor Toti Fuentebella ta 
recorda tur parokianonan 
cu Diamars venidero 10 
di Januari lo wordo cel- 
ebra mundialmente e 
Cumpleaño di Santa Filo- 
mena. 


E aña aki nos na Aruba un 
biaha mas lo celebr’e mes- 
cos cu e ta wordo celebra na 
Mugnano del Cardinale na 
Italia caminda tin e Santuario 
di Santa Filomena. E pro- 
grama ta lo siguiente. 

7.00pm. Santo Sacrificio di 
Misa na honor di Santa Filo- 


Prome Rosario Bibo 
diaranson 

11 di januari na Alto Vista 

ORANJESTAD - Nos a drenta un Aña Nobo yen di 
positivismo y speransa. Sigur nos tur ta agradecido 
pero tambe nos lo tin cu conforma cu loke lo bini. 
Specialmente den caso di malesa. 

Pa tur bondad y bendicion cu nos ta desea di ricibi di nos 
Señor, nos lo por acudi na e prome Rosario Bibo diaran- 
son awo 11 di januari pa 7or y mey di anochi na kapel 
di Alto Vista. 

Nos lo sigui resa pa nos famianan, nos hobennan, tur 
nos lidernan cu ta guia nos pais pa semper positivismo 
y confiansa reina den curason di cada persona cu ta biba 
ariba nos dushi Aruba. 

Un bes mas comision organisado ta invita tur hende 
adulto y hoben pa asisti na e prome Rosario Bibo diaran- 
son awo 11 di januari pa 7or y mey di anochi na Alto 
Vista. 



mena. 

Despues di Misa den Parke 
Santa Filomena ta cende e 
streanan di vuurwerk mien- 
tras nos ta canta cumpleaño 
Felis. Nos ta conta cu pres- 
encia di tur nos hobennan, 
parokianonan y debotonan di 
Santa Filomena riba henter 
nos isla pa e celebracion aki. 
Tambe adhunto ricibi potret 
con nos confraternidad di 
Santa Filomena ta celebra e 
cumpleaño di Santa Filome- 
na na nos parokia di Paradera 
Gradiciendo boso medio pa e 
cobertura aki nos ta termina 
cu hopi saludo y bendicion 


Ban yuda Sra. Lilly Prince haya su “Muñeca” 

ORANJESTAD - Diabierna atardi “Muñeca”, 
e Cocker Spaniel/Labrador di Sra Lilly Prince, 
President di Koningin Wilhelmina Kanker- 
Fonds, a huy net ora di drenta den clinica di 
Wayaca pa un check-up. 

E cacho a logra sali for di su banchi di garganta cu 
su identificacion asina cu si un persona hay’e e no 
sa ken e contact. “Muñeca” ta un tefi sterilisa y e ta 
hopi timido. 

Si bo haya“Muñeca:, por fabor yama Sra Lilly Prince 
na tel. 561-2284 of 593-7227. 




iCALENDAROF EVEHTS 


LOCATION / VENUE / ROUTE 


DATE TIME 


EVENT 


NOVEMBER 11 


FRI -6:30pm - - Legends Festival - San Nicolas: Camival VilFage 


6 

7 

14 

15 

20 

Fii 

Sst 

Sat 

Sun 

F ñ 

10:00 pm- 3,€0 am 

Kick aff party 

8:00 pm- 1:00 am 
7:00 pm -12:00 am 

Parada di Flambeu 

Prins y Pancho 

2:00 pm- 6:00 pm 

8:00 pm -12:00 am 

Parada di Blaas 

Gueen EFection EPI School 

21 

22 

27 

28 
29 
31 

Sat 


Mardi Gras 

Sun 

Fri 

Sat 

Sun 

Tue 

6:00 pm -11:00 pm 
7:00 pm ^11:00 am 

Tumberito Festival 

Aruba's Children & Youth Queen EEection 

8:00 pm - 2:00 am 
6:00 pm -11:00 am 
8:00 pm -12:00 arti 

Grand Tumba Contest 

Childmr & Youlh Calypso & Roadmarch Conlest 

Pre-Final Caiso & Soca Monarch 

i 

Wed 

8:00 pm -12:00 am 

Pre'Final Caiso 8 Soca Monarch 

2 

Thu 

8:00 pm -12:00 am 

Pre-Finai Caiso & Soca Monarch 

4 

Sat 

2:00 pm - 5:00 pm 

Chitdren's Parade Noord 

4 

Sat 

8:00 pm - 3:00 am 

Grand Final Caiso 8 Soca Monarch 

10 

Fri 

6:00 pm -12:00 am 

Aruba's Queen & Mrs Camival Election 

11 

Sat 

8:00 pm - 1 2iQO am 

Jump Up m Santa Crxiz 

12 

Sun 

10:00 am-11:00 am 

Transfer of Command 

12 

Sun 

2:00 pm - 6:00 pm 

Grand Children Parade Oranjestad 

16 

Thu 

8:00 pm - 1 :Q0 am 

Hebbe Hebbe 

17 

Fri 

9:30 pm - 2:30 am 

Kiwanis Carnaval Masquerade Party 

18 

Sat 

4:00 am - 9:00 am 

Jouvert Morning 

18 

Sat 

8:00 pm - 2:00 am 

Aruba's Grand Lighting Parade 

19 

Sun 

2:00 pm - 6:00 pm 

Grand Childnen Parade San Nicoloas 

19 

Sun 

7:30 pm - 8:30 pm 

Burning of King Momito 

21 

Tue 

7:00 pm-12:00 am 

Sunset Parade North 

24 

Fri 

8:00 pm -2:00 am 

Pñrada di Luz San Nicolas 

25 

Sat 

11:00 am -6:00 pm 

Aruba's Grand San Nicolas Parade 

26 

Sun 

11:00 am- 6:00 pm 

Aruba's 63rd Grand Carnaval Parade 

26 

Sun 

8:00 pm 

Burning of King Momo 

26 

Sun 


Closing Aruba's 63rd Carnival 


Club Emotions 

Oranpstad: Retonde Wendy's - L.G Smith BSvd - Vondelaan - Banco di Caribe 
Oranjeslad: Aruba Entertainnient Center 

San Nicoias: Joe Laverst Sport Park - Pastoor Hendriokstraart - Caya DEck Cooper - Gaya Captain R. Rodger - 

Lagoweg - Bemhardstraat - Vuyiestekesrtraat - Pastoor Hendrickstraat - Joe Laveist Sport Park 

Oranjestad: Aruba Entertaifiment Center 

Event Camival Groups 

Oranjestad: Aruba Entertainment Center 

Oranjestad: Aruba Entertainment Center 

Oranjestad: Aruba Entcrtainmcnt Ccntcr 

San Nicoias: Carnival VilFage 

San Nicolas: Carnival Viliagc 


San Nicolas: Camival Village 
San Nicolas: Camival Village 

Noord: Bubali Commercial Center pa Centro di Baric Noord 
San Nicolas: Camival Village 
Oranjcstad: Aruba Enrtcrtainmcnt Ccnter 
Winston Stadium - Santa Cru 2 - X Police office ( Fa YangJ 
Oranjestad: Bestuurskantoor 

Oranjcstad: AEC - Avenida Milo Croes - Vondellaan - Lg Smit h Blvd - Adriaan Lacle Blvd- Wilhelminastraat - AEC 

Oranjcstad; Post Office 

Oranjestad: Renaissance Convention Center 

San Ñicolas: Joe Laveist Sport Park - Pastoor Hendrickstraat - Caya Captain R. Rodger - Lagoweg - 

Bernhardstraat - Vuylestekestraat - Pastoor Hendrickstraat - Joe Laveist Sport Park 

Oranjestad: Arnba Entertainment Center - Vondellaan - LG.Smith Blvd - Retonde Wendy's 

San Kicolas: Joe Laveist Sport Park - Pastoor Hendriokstraat - Caya Dick Cooper - Gaya Captsin R. Rodger - 

Lagoweg - Bemhardstraat - Vñylestekestraaf - Pastoor Hendrickstraat - Joe Laveist Sport Park 

San Nicolas: Camaval ViJEage 

Noord 

San Ñicolas: Joe Laveist Sport Park - Pastoor Hendrickstraat - Caya Dick Cooper - Gaya Captain R. Rodger - 

Lagoweg - Bemtiardstraat - Or.Schapmanstraat - Pastoor Hendricksfraat - Joe Laveist Sport Park 

San Nicolas: Joe Laveist Sport Park - Pastoor Hendrickstraat - Caya Dick Cooper - Caya Captain R, Rodger - 

Lagoweg - Bemhardstraart - Dr.Schapmanstraat - Pastoor Hendrickstraat - Joe Laveist Sport Park 

Oranjestad: Aruba Entertainment Center - Vondellaan * LG.Smith Blvd - Retonde Wéndy's 

Oranjestad: Harbour Arena 

Qranjestad: Harbour Arena 


Ash Wednesday 

Minister dr. Alex Schwengle: 

Lotto bao maneho di CBN lo contribui cu 20% di su entrada na deporte 


ORANJESTAD - Deporte 
na Aruba lo por conoce 
independisacion for di 
Gobierno pa loke ta fi- 
nanciamento, cu e firma- 
mento di un amienda di e 
contract entre Gobierno 
di Aruba cu Canadian 
Bank Note. 


E tempo ey a firma un con- 
tract pa salvaguardia existen- 


cia y stabilidad di Lotto di 
Aruba. Na su entrada como 
Minister di Deporte na aña 
2013, dr. Alex Schwengle a 
cuminsa revisa documen- 
tonan, informacion y lista 
di necesidadnan di deporte, 
deportistanan y facilidadnan 
deportivo buscando forma 
con pa expande oportunidad- 
nan pa fmanciamento di de- 
porte na Aruba. 

Minister dr. Alex Schwengle 
a habri combersacionnan riba 
e topico cu Canadian Bank 
Note, buscando pa amplia 
nan contribucion na e presu- 
puesto di deporte. E contract 
cu a keda cera na 2010, tin un 
duracion di 15, e tabata efec- 
tivo y Canadian Bank Note 
tabata habri pa papia tocante 
di e contenido, cual lo resulta 
den beneficionan mutuo. 

Minister Schwengle a bishita 
e oficina principal di Cana- 
dian Bank Note na Ottawa- 
Canada, unda ehecutivonan 
di e compania a demostra 
con importante Aruba ta 
como mercado pa nan. E re- 
sultado di e negociacionnan 
a desemboca den un amien- 
da significante di e contract 
original, pa cual Craig Bas- 
combe, CFO di Canadian 
Bank Note pero alabes Presi- 
dente di e “Lottery Division” 
a bishita Aruba siman pasa pa 
fmalisa detayenan cu Minis- 
ter Schwengle. 


E contract di Lotto cu Cana- 
dian Bank Note tabata uno 
bon, Minister Schwengle 
a confirma. E1 a laga sa cu e 
amienda ta prueba cu taba- 
tin espacio pa mehoracion 
y e ta contento cu awor tin 
mehoracion pa loke ta e parti 
legal y a parti fmanciero. E 
titular di deporte a subraya 
cu e cambionan principal ta 
cu Canadian Bank Note pa 
medio di Lotto pa Deporte 
ta entrega 20% di su entrada 
bruto pa fmancia deporte 
y facilidadnan Deportivo y 
Gobierno ta provee espacio 
y cooperacion pa ampliacion 
di e pakete di productonan cu 
Lotto ta ofrece. 

Calculacionnan ta mustra cu 
deporte lo por ricibi cerca di 
10 miyon florin pa aña for 
di Lotto, cu por resulta den 
independisacion di deporte. 
Minister Schwengle a agrega 
cu esaki lo nifica cu e presu- 
puesto lo ta disponibel, pero 


cu lo tin un control estricto 
di parti di Gobierno y un 
maneho fuerte, sigur y trans- 
parente di e fondonan. 

E expansion di e pakete di 
productonan ta encera cu 
Canadian Bank Note lo por 
introduci “sports betting”. 
Ademas, Minister Schwen- 
gle a comenta, lo bin cu un 
ley di Catochi pa regula e 
parti fmanciero di e negoshi 
aki, cual mester resulta den 
e pago di un “fair share” di 
parti di e companianan cu ta 
bende y organisa e weganan 
di number aki. E “fair share” 
pa pueblo ta traduci den pago 
corecto di BBO y BAZy y 
pa un inversion di 10% di e 
entrada bruto di benta pa un 
bon causa, esta na deporte. 
Minister Schwengle a añadi 
cu ta papia di 10% como cu ta 
tene cuenta tambe cu e gas- 
tonan cu e companianan aki 
tin. 

Continua riba Pagina 31 

Directora Paula Nahr: 

“Pa aña 2017, Switch Foundation lo bin bek cu tres documentario” 



ORANJESTAD - Switch 
Foundation tin basta tem- 
po sin lansa un documen- 
tario. 

Pa motibo cu nan tabata 
ocupa cu otro proyectonan. 
Sinembargo e aña aki nan ta 
bin bek cu tres. Den un en- 
trevista cu e directora Paula 
Nahr, e ta conta Bon Dia 
Aruba tocante e topiconan pa 
e documentarionan aki. 

“Pa cuatro aña caba nos no a 
saca un documentario, pero 
esey no kiermen nos no ta- 
bata activo cu otro proyec- 
tonan. Pero pa 2017, nos no 
tin solamente tres documen- 
tario so, nos ta bay bin cu 
algun videonan tutorial edu- 
cativo pa comunidad tambe.” 
Nahr ta splica. E ta conta cu e 
tres documentarionan lo toca 
temanan di traficacion hu- 
mano, pobresa y prevencion 
di abuso mucha. 

Comunidad mester infor- 
macion 

Nahr ta conta den mas de- 
taye: “Pa e documentario di 


traficacion humano, nos tin e 
primicia di un victima Amer- 
icano cu a pasa den esaki y a 
wordo sexualmente explota 
esta Shamere Mckenzie. 
Na December 2016 el a bin 
Aruba y a comparti su storia 
cu nos. E enfoke di e docu- 
mentario lo ta riba con pa 
preveni y con pa wak señal- 


nan di traficacion humano. 
Esun tocante abuso di mucha 
lo basa su mes riba con por 
lesa cambio di actitud den un 
mucha cu ta wordo abusa ya 
cu tin diferente tipo di abuso. 
Den nos comunidad tin un 
preocupacion grandi tambe 
pa e leynan cu no ta stricto 
suficiente y cu no ta haci 


practicamente nada te hasta 
ora e culpabel wordo haya. Y 
fmalmente e documentario 
di pobresa, e diferente tipo di 
pobresa cu tin y con tin ora 
hende mes ta hiba nan mes na 
pobresa pa motibonan cu no 
ta precisamente necesario” 

Otro cos mas, lo ta videonan 


tutorialnan educativo cu lo 
comparti informacion riba 
con pa anda cu diferente 
problemanan como por 
ehempel, muchanan cu tin 
problema di actitud. 

Nahr ta conta, cu locual mas 
ta inspira su persona pa bin 
bek cu e documentarionan 
ta cu e ta wak e interes den 
comunidad pa locual ta trata 
e informacion cu documen- 
tarionan di Switch ta trece 
dilanti. 

Switch Foundation 

Manera ya ta conoci Switch 
Foundation a lansa na 2011 
manera un proyecto mul- 
timedia y a produci Switch 
TV cual un serie di docu- 
mentario dinamico cu ta 
splica con problema famil- 
iar por afecta un comunidad 
completo. E punto central pa 
capta atencion di comunidad 
cu contenido educacional. 
Ta combina investigacion cu 
dramatisacion di testimonio 
nan. Poesia, fotografia, y obra 
teatral tur ta parti di e con- 
tenido. 



Lotto bao maneho 
di CBN 

Continuacion di Pagina 30 

E meta ta pa duna bida largo 
na Lotto di Aruba como e 
Lotto nacional cu ta entrega 
miyones di florin na deporte 
y asina na comunidad. E 
mandatario ta mira benefi- 
cionan grandi pa mantencion 
di e nivel di deporte, pa hisa 
e nivel y pa amplia e servicio- 
nan. 

E amienda ta inclui tambe 
un extension riba e contract 
existente. Lotto ta un organi- 
sacion sin fin di lucro (non- 
profit), tur ganashi ta bay pa 
deporte y e ley lo garantisa 
su posicion di monopolio; lo 
garantisa cu mas placa ta bay 
pa deporte. 

Craig Bascombe a subraya 
cu e parti mas grandi di e 
benta nan internacional di 
Canadian Bank Note ta den 
Caribe y Centro America y e 
den e mercado aki Aruba ta 
un di nan partnernan di mas 
importante y significante. E 
relacion cu Aruba ta di tal 
indole cu tur e ehecutivonan 
di Canadian Bank Note a 
bishita nos isla por lo menos 
un biaha; esaki no a pasa na 
otro paisnan unda cu nan tin 
relacionnan di trabao. 

Canadian Bank Note ta ex- 
isti pa mas di 100 aña. CBN 


a cuminsa como un compa- 
nia cu ta specialisa den “secu- 
rity printing” y ta imprimi tur 
placa y paspoortnan di Can- 
ada. Nan a expande e com- 
pania pa imprimi rijbewijs y 
ta provee tambe na diferente 
region y pais sistemanan 
“turn key” pa traha paspoort 
y rijbewijs. Na aña 1990 
CBN a haci cambionan sig- 
nificante, unda cu nan a hiba 


e compania “publico”, ofreci- 
endo un porcentahe chikito 
di nan “shares”. A inverti e 
fondonan cu nan adkiri den 
diversificacion di e servicio y 
productonan di e compania. 
Ademas di ta un compania 
di printing specialisa, nan a 
bay tambe den sistemanan pa 
produci paspoort, sistemanan 
di control di frontera, sistem- 
anan di impresion di rijbewijs 


y operacion di loteria. CBN 
ta provee e sistemanan pa op- 
era loteria y tin tambe con- 
tractnan pa maneho di loteria 
na diferente pais. 

Na añanan 1980 CBN a 
cuminsa cu benta di “secure 
scratch tickets” di loteria. Lo- 
teria tabata un industria den 
expansion y crecemento rapi- 
do. CBN a keda expande den 
e area aki y actualmente tin 


contractnan di termino largo 
na 10 pais, principalmente 
den Caribe. 

Craig Bascombe a conclui 
bisando cu Aruba ta un di e 
partnershipnan faborito di 
CBN for di tempo cu a cum- 
insa traha hunto na 1999. “We 
love Aruba”, asina el a ter- 
mina bisando cu un sonrisa 
grandi riba su cara. 













pa biba mihor 




_SHOWROOM Dl DAKOTA 

TA SITUA AWOR NA AVENDA 
MILIO CROES 42-A 


Avenida Milio Croes42-A (Dilanti di Botica Dakota) -Tel: 5B2-9738 I Horario: Diamars pa Diasabra di 10:00am - 6:00 am, 


www.amcunicon.com 






























